pythainlp/thai-wiki-dataset-v4 huggingface dataset:
แมลงดา

แมลงดา, แมลงดานา หรือที่นิยมเรียกว่า แมงดานา จัดเป็นแมลงจำพวกมวนน้ำชนิดหนึ่ง มีชื่อวิทยาศาสตร์ว่า "Lethocerus indicus" จัดอยู่ในวงศ์ Belostomatidae พบกระจายพันธุ์อยู่ทั่วไปในภูมิประเทศลักษณะเป็นท้องทุ่งหรือท้องนาในภูมิภาคเอเชียอาคเนย์ รวมถึงเอเชียตะวันออก เช่น ตอนใต้ของจีน, เกาหลี, หมู่เกาะริวกิว และนิวแคลิโดเนีย
แมลงดามีลักษณะเด่น คือ ตานูนแข็งขนาดใหญ่ 1 คู่ มีลำตัวแบนเป็นรูปไข่ มีขาคู่แรกเป็นอวัยวะจับอาหาร ส่วนขาคู่ที่ 2 และ 3 เป็นขาว่ายน้ำ ขอบปีกมีลายสีเหลืองทองยาวไม่ถึงหาง โดยเฉพาะขาคู่หลังสุดจะมีลักษณะคล้ายใบพาย ทั้งนี้เนื่องจากแมลงดาเป็นแมลงสะเทินน้ำสะเทินบก อวัยวะส่วนนี้จึงมีความจำเป็นมากในการดำรงชีพ เพราะเป็นแมลงที่หากินในน้ำเป็นหลัก โดยใช้ขาคู่หน้าที่เป็นเสมือนคีมจับอาหารจำพวกสัตว์น้ำขนาดเล็กกว่าดูดกิน เช่น ลูกปลา, ลูกกุ้ง, ลูกอ๊อด หรือแม้แต่แมลงน้ำชนิดอื่นหรือกบที่มีขนาดเล็กกว่า โดยที่มีส่วนปากแบบเจาะดูด ลักษณะเป็นท่อยาวออกมาจากด้านหน้าของส่วนหัว และเก็บซ่อนไว้ด้านล่างของหัว ปลายปากมีลักษณะคล้ายหนามแหลมเรียวใช้แทงเข้าไปในร่างกายเหยื่อแล้วดูดกินน้ำเหลว ๆ ในตัวเหยื่อ
ลักษณะ.
ลักษณะสำคัญของแมลงดาจะอยู่ที่หางยาวแหลมคล้ายเดือย ลักษณะเป็นเส้นเรียวยาว 2 เส้นคู่กัน ประกอบด้วยขนที่ละเอียดและไม่เปียกน้ำ ทำหน้าที่ในการหายใจโดยใช้รยางค์ที่โผล่ขึ้นมาจากผิวน้ำเพื่อดูดออกซิเจนสำหรับหายใจ แล้วนำไปเก็บในลำตัวทางปลายท่อ อวัยวะส่วนนี้จะมีต่อมกลิ่นหอมฉุนซึ่งจะมีเฉพาะในตัวผู้เท่านั้น ต่อมกลิ่นที่มีกลิ่นหอมนี้เป็นเอกลักษณ์ที่สำคัญของแมลงดาที่ดึงดูดให้ผู้คนบริโภค ตามธรรมชาติแล้ว ตัวผู้จะเป็นฝ่ายปล่อยกลิ่นนี้เพื่อดึงดูดตัวเมียและป้องกันตัว ขนาดลำตัวทั้งตัวผู้และตัวเมียจะมีขนาดใกล้เคียงกันคือ ลักษณะลำตัวยาวรีเหมือนใบไม้ ออกสีน้ำตาล ยาวประมาณ 2–4 นิ้ว แต่มีความแตกต่างกันคือ ตัวผู้มีลำตัวกลมป้อม และเล็กกว่าตัวเมียนิดหน่อย ส่วนตัวเมียมีลำตัวออกแบน ๆ ส่วนท้องใหญ่ 
พฤติกรรม.
แมลงดามีพฤติกรรมออกหาอาหารในเวลากลางวัน ส่วนในเวลากลางคืนเมื่ออากาศเย็นลง ในน้ำมีออกซิเจนอยู่น้อย ซึ่งไม่เพียงพอต่อความต้องการ แมลงดาจะบินออกจากแหล่งน้ำ บินวนเวียนอยู่ใกล้ ๆ ที่อาศัยอยู่ มีพฤติกรรมเล่นกับแสงสว่างเหมือนแมลงทั่วไป จึงสามารถจับได้ด้วยวิธีนี้ โดยคืนหนึ่ง แมลงดาอาจจะบินไปเล่นไฟได้ไกลถึงหลายกิโลเมตร และในภูมิภาคเอเชียตะวันออก เมื่อถึงฤดูหนาว แมลงดาจะหลบซ่อนตัวเองใต้กองใบไม้ในป่าเพื่อความอบอุ่น
การแพร่พันธุ์.
แมลงดาแพร่กระจายพันธุ์ด้วยการวางไข่ โดยที่ตัวผู้เป็นฝ่ายดูแลไข่ โดยวางไข่เป็นกลุ่ม กลุ่มละ 100–200 ฟอง ตามพืชน้ำหรือพืชที่ขึ้นตามริมน้ำ ไข่ใช้เวลา 6–7 วันจึงจะฟักเป็นตัว ฤดูการผสมพันธุ์และวางไข่อยู่ในฤดูฝน เมื่อไข่ฟักเป็นตัว ลูกแมลงดาจะหล่นลงน้ำ ตัวจะยังมีสีเหลืองอ่อน เห็นลูกตาสีดำชัดเจน แล้วจึงจะค่อย ๆ เปลี่ยนตัวเองเป็นสีเข้มขึ้น โดยแมลงดาตัวผู้จะยังดูแลลูกแมลงดาต่อไปอีกราว 2–3 วัน เนื่องจากยังไม่สามารถช่วยเหลือตัวเองให้รอดจากศัตรูตามธรรมชาติได้ แมลงดาจะใช้การลอกคราบประมาณ 4 ครั้ง ก่อนจะโตเป็นตัวเต็มวัยภายในเวลาประมาณ 1 เดือน
การนำมาประกอบอาหาร.
แมลงดาเป็นแมลงที่นิยมบริโภคกันในหลายวัฒนธรรมของชนชาติในแถบเอเชียอาคเนย์ ในอาหารไทยสามารถนำไปย่างและปรุงเป็นน้ำพริกได้ (โดยเฉพาะตัวผู้ที่มีกลิ่นหอม) เรียก "น้ำพริกแมลงดา" หรือ "น้ำพริกแมงดา" ปัจจุบันเป็นแมลงที่มีการส่งเสริมให้เลี้ยงกันเป็นสัตว์เศรษฐกิจ
นาตาลี-แจ๊สกี้

นาตาลี & แจ๊สกี้  นักร้องดูโอชาวไทยภายใต้สังกัดอาร์เอส โปรโมชั่น ประกอบสมาชิก ได้แก่ นาตาลี เดวิส และแจ๊สกี้ จริยา แซราห์ แอชเวิร์ธ มีผลงานเพลงกับทางค่ายสองชุดด้วยกัน โดยเป็นที่รู้จักจากเพลง สตรอว์เบอร์รี, แค่อยากให้เธอรู้, เจ็บนะ, ฝันเล็ก ๆ, เชื่อหมอก็พัก เชื่อรักก็ไป และยิ่งทุ่มยิ่งเจ็บ เป็นต้น
ประวัติ.
นาตาลี & แจ๊สกี้ (อังกฤษ : Nathalie & Jazky) เป็นศิลปินดูโอ ภายใต้สังกัดอาร์เอสประกอบสมาชิกคือ นาตาลี เดวิส และจริยา แซร่าฮ์ แอชเวิร์ธ มีผลงานอัลบั้มสองชุดด้วยกัน โดยทั้งคู่เริ่มมีผลงานตั้งแต่ปี พ.ศ. 2542 ซึ่งทั้งคู่มีวัยเพียง 12 ปี ประเดิมสู่อัลบั้มแรกชื่อว่า "Nathalie & Jazky" โดยมีเพลงฮิตหลายเพลง เช่น STRAWBERRY (สตรอว์เบอร์รี), แค่อยากให้เธอรู้, เจ็บนะ, ฝันเล็ก ๆ
ในปี พ.ศ. 2544 นาตาลี-แจ๊สกี้ก็ได้มีผลงานอัลบั้มชุดที่สองชื่ออัลบั้มว่า "Fun Fever" มีเพลงฮิตหลายเพลง เช่น เชื่อหมอก็พัก เชื่อรักก็ไป, ช่วยทำให้เสียใจ, ยิ่งทุ่มยิ่งเจ็บ, และรอเธอเปลี่ยนใจ ชึ่งผลงานชิ้นนี้เป็นผลงานชิ้นสุดท้ายของวง Nathalie & Jazky เพราะแจ๊สกี้ได้เดินทางไปเรียนต่อที่ประเทศอังกฤษ ซึ่งทำให้เหลือแค่นาตาลีเพียงคนเดียว 
หลังจากแจ๊สกี้ได้เดินทางกลับมาประเทศไทย เธอได้มีผลงานถ่ายแบบเป็นผลงานชิ้นแรกหลังห่างหายวงการเพลงไปนานเกือบ 10 ปี
ปัจจุบัน นาตาลี เดวิส ยังคงมีผลงานในวงการบันเทิง โดยเฉพาะละครโทรทัศน์ ส่วน แจ๊สกี้ แอชเวิร์ธ ยังคงทำงานเกี่ยวกับวงการเพลงอยู่ในเมืองไทย
ฟุตบอลชิงแชมป์แห่งชาติยุโรป 2012 รอบแพ้คัดออก

รอบแพ้คัดออก (น็อกเอาต์) ของการแข่งขันฟุตบอลชิงแชมป์แห่งชาติยุโรป 2012 จะเริ่มขึ้นในวันที่ 21 มิถุนายน ค.ศ. 2012 และจะมีการแข่งขันในนัดสุดท้ายวันที่ 1 กรกฎาคม ค.ศ. 2012 โดยนัดชิงชนะเลิศนั้นจะแข่งขันกันที่สนามกีฬาโอลิมปิกแห่งชาติเคียฟ ในเคียฟ ประเทศยูเครน หลังจากการแข่งขันในรอบแบ่งกลุ่มตั้งแต่วันที่ 19 มิถุนายน ค.ศ. 2012 และได้ 8 ทีมที่ผ่านเข้ารอบมาแข่งขันในรอบ 8 ทีมสุดท้าย (2 ทีมต่อ 1 กลุ่ม) โดยรอบ 8 ทีมสุดท้ายจะแข่งขันในวันที่ 21 ถึง 24 มิถุนายน ค.ศ. 2012 ซึ่งทีมชาติของเจ้าภาพร่วมอย่างโปแลนด์และยูเครนได้ตกรอบในการแข่งขันรอบแบ่งกลุ่ม นับเป็นครั้งที่ 3 ในประวัติศาสตร์ของ ฟุตบอลชิงแชมป์แห่งชาติยุโรปที่เจ้าภาพร่วมตกรอบแบ่งกลุ่ม ซึ่งก่อนหน้านั้นในฟุตบอลชิงแชมป์แห่งชาติยุโรป 2000 เจ้าภาพร่วมอย่างเบลเยียมตกรอบแบ่งกลุ่ม และครั้งก่อนหน้านี้คือ ฟุตบอลชิงแชมป์แห่งชาติยุโรป 2008 เจ้าภาพร่วมทั้งออสเตรียและสวิตเซอร์แลนด์ก็ตกรอบแบ่งกลุ่มเช่นกัน
ตารางการแข่งขัน.
<onlyinclude>
</onlyinclude>
โอคาพี

โอคาพี (ชื่อวิทยาศาสตร์: "Okapia johnstoni") เป็นสัตว์เลี้ยงลูกด้วยนม อันดับสัตว์กีบคู่ ในวงศ์ Giraffidae เช่นเดียวกับยีราฟ เป็นสัตว์พื้นเมืองของเขตป่าฝนอีตูรี ซึ่งตั้งอยู่ทางตะวันออกเฉียงเหนือของสาธารณรัฐประชาธิปไตยคองโก ในแอฟริกากลาง แม้ว่าโอคาพีจะมีลายแถบและรูปร่างที่คล้ายกับม้าลาย แต่ที่จริงแล้วมีสายสัมพันธ์กับยีราฟ อันเป็นสัตว์ที่อยู่ในวงศ์เดียวกัน และถือว่าเป็นสัตว์เพียง 1 ใน 2 ชนิดเท่านั้นในวงศ์นี้ ที่ยังดำรงเผ่าพันธุ์มาจนถึงปัจจุบันนี้ จึงถือว่าเป็นซากดึกดำบรรพ์ที่มีชีวิตอยู่อีกชนิดหนึ่ง
โอคาพีมีความสูงเพียงประมาณ 1.5-2 เมตร บริเวณขาทั้ง 4 ข้างและบั้นท้ายจะมีแถบดำคล้ายกับม้าลาย ส่วนบริเวณคอนั้นจะเห็นเป็นแถบไม่ชัดนัก อีกทั้งยังมีนัยน์ตาคล้ายคลึงกับกวางหรือแอนทีโลป โอคาพีตัวผู้นั้นจะมีเขา 2 เขา โดยหากมองจากด้านข้างแล้วจะทำให้ดูราวกับว่ามีเพียงเขาเดียว ซึ่งในอดีตมีผู้เคยเข้าใจว่าโอคาพี คือ ยูนิคอร์น สัตว์ในเทพปกรณัมกรีกด้วยซ้ำ
แถบดำบนตัวของโอคาพีนั้น นอกจากจะเป็นสิ่งที่ช่วยพรางตัวในธรรมชาติแล้ว ยังเชื่อกันว่าเป็นสิ่งที่ช่วยให้โอคาพีวัยอ่อนสามารถที่จะสังเกตเห็นแม่ของตัวเองได้ง่ายขึ้น ในสภาพแวดล้อมที่เป็นป่าฝนที่หนาทึบ เพราะถึงแม้โอคาพีเป็นสัตว์ที่รักสันโดษ มักใช้ชีวิตตามลำพัง แต่โอคาพีตัวเมียจะดูแลและไปไหนมาไหนกับลูกของตัวเองเสมอ โดยปกติแล้ว โอคาพีมีลำตัวสีน้ำตาลแดง มีความยาวประมาณ 2-2.5 เมตรและสูงประมาณ 1.5-2 เมตร 
ส่วนหางจะยาวประมาณ 30-40 เซนติเมตร เมื่อโตเต็มวัย โอคาพีจะมีน้ำหนักอยู่ในราว 200-250 กิโลกรัม และถึงแม้ว่าลำตัวของโอคาพีจะคล้ายคลึงกับยีราฟ แต่ลำคอก็มิได้ยืดยาวเหมือนยีราฟแต่อย่างใด
โอคาพีเป็นที่รู้จักครั้งแรกของโลกในช่วงต้นศตวรรษที่ 20 จากการค้นพบของเซอร์แฮร์รี จอห์นสตัน ผู้สำเร็จราชการแห่งจักรวรรดิอังกฤษ ที่พบเห็นชาวปิกมีนุ่งห่มหนังของโอคาพี ในครั้งแรกเซอร์จอห์นสตันเข้าใจว่าเป็นหนังของม้าลาย ปัจจุบัน มีโอคาพีอยู่ในป่าที่ประมาณ 10,000–20,000 ตัวใน พ.ศ. 2554 กับมีหน่วยงานต่าง ๆ ได้จัดแสดงโอคาพีอยู่ทั่วโลก
หยี

หยี (ชื่อวิทยาศาสตร์: "Dialium cochinchinense") ทางภาคใต้เรียก เขลง กาหยี ภาคอีสานเรียกนางดำ เป็นพืชท้องถิ่นในรัฐซาบะฮ์และรัฐซาราวัก พบในกัมพูชา ลาว มาเลเซีย พม่า ไทย และเวียดนาม เป็นไม้ยืนต้นขนาดใหญ่ ใบรูปไข่คล้ายใบพิกุล ดอกสีขาว ขนาดเล็ก ออกเป็นช่อ ผลออกเป็นพวง เมื่อดิบสีเขียว สุกแล้วเป็นสีดำ เนื้อสีน้ำตาล หวานอมเปรี้ยว เมล็ดสีน้ำตาล รูปร่างแบน ผลมีวิตามินซีสูง ไม่รับประทานสดแต่นิยมนำมาแปรรูป เช่น ลูกหยีฉาบ ลูกหยีกวน ลูกหยีทรงเครื่อง ใช้ทำน้ำผลไม้
ธราวุธ นพจินดา

ธราวุธ นพจินดา ชื่อเล่น หนู อดีตผู้บรรยายการแข่งขันกีฬาทางโทรทัศน์, อดีตผู้ประกาศข่าวกีฬา ทางสถานีโทรทัศน์ไทยทีวีสีช่อง 9 อ.ส.ม.ท., สถานีโทรทัศน์สีกองทัพบกช่อง 7 และสถานีวิทยุโทรทัศน์กองทัพบกช่อง 5
ประวัติ.
ธราวุธ เกิดเมื่อวันที่ 31 มีนาคม พ.ศ. 2499 ที่บ้านพักย่านถนนเฟื่องนคร เขตพระนคร กรุงเทพมหานคร เป็นบุตรคนสุดท้องของพันโทไพฑูรย์กับพันโทหญิงอุไร นพจินดา และน้องชายร่วมบิดามารดากับ ย.โย่ง–เอกชัย นพจินดา (เกิด: 21 มิถุนายน พ.ศ. 2496; ถึงแก่กรรม: 6 มีนาคม พ.ศ. 2540; อายุ 43 ปี) จบการศึกษาชั้นมัธยม จากวชิราวุธวิทยาลัย และระดับปริญญาตรี จากวิทยาลัยกรุงเทพ (ปัจจุบันคือมหาวิทยาลัยกรุงเทพ) ธราวุธสมรสกับวัลยา นพจินดา มีบุตรชายและบุตรสาวด้วยกันคือ ชยาพัฒน์ และ ธัญพิชา ตามลำดับ
งานสื่อมวลชนสายกีฬา.
ธราวุธ เข้าสู่วงการสื่อมวลชนสายกีฬาที่สยามสปอร์ต ร่วมกับเอกชัยผู้เป็นพี่ชายมาตั้งแต่ พ.ศ. 2525 โดยเมื่อเอกชัยเป็นหัวหน้าข่าวต่างประเทศ หนังสือพิมพ์สยามกีฬารายวัน และบรรณาธิการ หนังสือพิมพ์สตาร์ซอคเก้อร์รายวัน ธราวุธก็เป็นรองหัวหน้า หรือผู้ช่วยดูแลงาน ในส่วนที่พี่ชายมอบหมาย จากนั้น สยามสปอร์ตก็ส่งธราวุธไปทำข่าวการแข่งขันฟุตบอลโลก ที่ประเทศเม็กซิโก เมื่อปี พ.ศ. 2529 และเป็นผู้สื่อข่าวชาวไทยคนแรก ที่ไปรายงานข่าวการแข่งขันฟุตบอลอังกฤษกลับมายังประเทศไทย เมื่อปี พ.ศ. 2531 ต่อมาเมื่อเอกชัยขึ้นเป็นผู้ประกาศข่าวกีฬา และผู้บรรยายกีฬาทางช่อง 7 สี ธราวุธก็ไปเป็นผู้ประกาศข่าวกีฬา ทางช่อง 9 อ.ส.ม.ท. หลังจากพี่ชายเสียชีวิตลง เขาก็ย้ายมาเข้าร่วมงานกับช่อง 7 สีแทน แล้วจึงกลับมาเป็นผู้ประกาศข่าวกีฬาทาง ททบ.5 พร้อมทั้งรับงานผู้ประกาศข่าวกับพิธีกรทางสตาร์ซอคเก้อร์ทีวี หรือพิธีกรกิจกรรมกีฬา และบรรยายการแข่งขันกีฬา (ส่วนมากทางทรูวิชันส์)
การเสียชีวิต.
ธราวุธ ถึงแก่อนิจกรรมอย่างกะทันหัน ในคืนวันอังคารที่ 19 มิถุนายน พ.ศ. 2555 ด้วยภาวะหัวใจวาย ขณะนำส่งโรงพยาบาล ซึ่งเป็นอาการเดียวกับพี่ชาย ที่เสียชีวิตไปเมื่อ 6 มีนาคม พ.ศ. 2540 หลังจากเป็นพิธีกรการแข่งขันกอล์ฟ ที่สนามกอล์ฟเพรสิเดนต์ ย่านถนนสุวินทวงศ์ ช่วงก่อนจะเดินทางกลับ เขาเกิดอาการจุกแน่นหน้าอกอย่างแรง ตาพร่ามัว ตัวเย็น หน้าซีด จนไม่สามารถขับรถได้ จึงต้องขอความช่วยเหลือจากเพื่อนที่ไปด้วย เพื่อนำส่งห้องฉุกเฉิน โรงพยาบาลเสรีรักษ์ เขตมีนบุรี ซึ่งอยู่ใกล้ที่สุด
เมื่ออาการเบื้องต้นดีขึ้นเล็กน้อย เขาจึงขอย้ายไปยังโรงพยาบาลวิภาวดี แขวงลาดยาว เขตจตุจักร กรุงเทพมหานคร ซึ่งแพทย์ประจำตัวทำงานอยู่ ขณะเดินทางด้วยรถพยาบาล เกิดอาการจุกแน่นอย่างหนักขึ้นอีก จนกระทั่งหมดสติไป เมื่อถึงโรงพยาบาลพบว่า สัญญาณชีพจรหยุดไประยะหนึ่งแล้ว เจ้าหน้าที่จึงพยายามเร่งช่วยชีวิตอย่างสุดความสามารถ แต่ก็ไม่อาจยื้อชีวิตไว้ได้
คณะการท่องเที่ยวและการโรงแรม มหาวิทยาลัยมหาสารคาม

คณะการท่องเที่ยวและการโรงแรม มหาวิทยาลัยมหาสารคาม (อังกฤษ : Faculty of Tourism and Hotel Management, Mahasarakham University) เป็นหน่วยงานระดับคณะวิชาสังกัดมหาวิทยาลัยมหาสารคาม เป็นคณะวิชาลำดับที่ 10 ของมหาวิทยาลัยมหาสารคาม ก่อตั้งในปี 2543 โดยในปัจจุบัน คณะการท่องเที่ยวและการโรงแรมของมหาวิทยาลัยมหาสารคาม เป็นหนึ่งในคณะด้านการท่องเที่ยวและการบริการที่มีชื่อเสียงมากที่สุดของไทย และเป็นที่ 1 ของภาคตะวันออกเฉียงเหนือ
ประวัติ.
คณะการท่องเที่ยวและการโรงแรม เป็นหน่วยงานในกำกับของมหาวิทยาลัยมหาสารคาม โดยการยกร่างหลักสูตรศิลปศาสตรบัณฑิต (ศศ.บ.)สาขาวิชาการท่องเที่ยวและการโรงแรม(หลักสูตร 4 ปี) ในวันที่ 16 มิถุนายน 2543 ภายใต้ชื่อ "โครงการจัดตั้งคณะการท่องเที่ยวและการโรงแรม" เปิดรับนิสิตรุ่นแรก ในระบบพิเศษและระบบพิเศษโดยวิธีเทียบเข้า ในเดือนมิถุนายน 2544 มีนิสิตรุ่น 1 จำนวน 185 คน อาจารย์และเจ้าหน้าที่ฝ่ายสนับสนุนการเรียนการสอน จำนวน 11 คน โดยมีนายธเนศ ศรีสถิตย์ เป็นผู้ริเริ่มก่อตั้ง โครงการจัดตั้งคณะการท่องเที่ยวและการโรงแรม และได้รับการแต่งตั้งให้เป็นผู้รักษาการคณบดี 
ต่อมาโครงการจัดตั้งคณะการท่องเที่ยวและการโรงแรม ได้รับความเห็นชอบจากสภามหาวิทยาลัยมหาสารคาม ตามมติที่ประชุมสภามหาวิทยาลัย ครั้งที่ 10/2547 เมื่อวันที่ 29 ตุลาคม 2547 อนุมัติการจัดตั้ง “คณะการท่องเที่ยวและการโรงแรม มหาวิทยาลัยมหาสารคาม” ใช้ชื่อภาษาอังกฤษว่า “Faculty of Tourism and Hotel Management, Mahasarakham University” และอนุมัติให้ใช้ระเบียบมหาวิทยาลัยมหาสารคามว่าด้วยคณะการท่องเที่ยวและการโรงแรม พุทธศักราช 2547 ณ วันที่ 10 พฤศจิกายน 2547 มีคำสั่งแต่งตั้งให้นายธเนศ ศรีสถิตย์ ดำรงตำแหน่งคณบดีคนแรกของคณะการท่องเที่ยวและการโรงแรม
ปัจจุบัน คณะการท่องเที่ยวและการโรงแรม เป็นหน่วยงานนอกระบบราชการในกำกับของมหาวิทยาลัยมหาสารคาม แบ่งการบริหารงานออกเป็นสำนักเลขานุการคณะการท่องเที่ยวและการโรงแรม สำนักวิชาการท่องเที่ยวและการโรงแรม และสำนักบัณฑิตศึกษา จัดการเรียนการสอนในระดับปริญญาตรี โทและเอกใน 3 หลักสูตร 6 สาขาวิชา ในปีการศึกษา 2563 คณะมีบุคลากรจำนวน 65 คนและนิสิตจำนวน 2,973 คน
หน่วยงานภายใน.
คณะการท่องเที่ยวและการโรงแรม มหาวิทยาลัยมหาสารคาม แบ่งการบริหารหน่วยงานภายในดังนี้
หลักสูตรการศึกษา.
คณะการท่องเที่ยวและการโรงแรม มหาวิทยาลัยมหาสารคาม เปิดทำการเรียนการสอนในระดับปริญญาตรี โท และเอกทั้งสิ้น 3 หลักสูตร 6 สาขาวิชา ดังนี้
สถานที่ตั้งและพื้นที่.
คณะการท่องเที่ยวและการโรงแรม มหาวิทยาลัยมหาสารคาม ตั้งอยู่ที่เขตพื้นที่ในเมือง (ม.เก่า) บริเวณประตูทางเข้ามหาวิทยาลัยฝั้งถนนถีนานนท์ ด้านข้างเป็นหอประชุมเฉลิมพระเกียรติฯ ห่างจากเขตพื้นที่ขามเรียง (ม.ใหม่) ประมาณ 7 กิโลเมตร มีลักษณะเป็นอาคารโรงแรมขนาดใหญ่
สยามดารา สตาร์ส อวอร์ดส์

สยามดารา สตาร์ส อวอร์ดส์ เป็นงานมอบรางวัลเกียรติยศแก่บุคคลในวงการบันเทิง ของหนังสือพิมพ์สยามดารารายวัน โดยจัดงานครั้งแรกภายใต้ชื่อว่า สยามดารา สตาร์ส ปาร์ตี้ ต่อมาภายหลังได้เปลี่ยนชื่อเป็น สยามดารา สตาร์ส อวอร์ดส์ มีการมอบรางวัลเกียรติยศเพื่อขวัญ กำลังใจให้กับคนในวงการบันเทิง ทั้งเบื้องหน้าและเบื้องหลังคัดเลือกโดยคณะกรรมการตัดสินของสยามดารา รวมทั้งรางวัลพิเศษ และรางวัลจากผลโหวต
รางวัลสยามดารา สตาร์ส อวอร์ดส์ มีลำดับการจัดงานดังต่อไปนี้
เฟลิซ เฮอร์ริก

เฟลิซ นิโคล เฮอร์ริก (18 กันยายน ค.ศ. 1984 –) เป็นทั้งนักมวยไทย, คิกบ็อกเซอร์ และนักต่อสู้แบบผสมชาวอเมริกัน เกิดในบัฟฟาโลโกรฟ รัฐอิลลินอย เธอเริ่มอาชีพของเธอจากจากเข้าร่วมแข่งขันมวยไทยและคิกบ็อกซิ่งก่อนที่จะเปลี่ยนเป็นการต่อสู้แบบผสมใน ค.ศ. 2009 ในเดือนกันยายน ค.ศ. 2011 เธอได้ลงนามร่วมการแข่งขันหลายรายการกับ XFC ในรัฐฟลอริดา
ปัจจุบัน เฮอร์ริก อยู่ในอันดับที่ 10 ของรุ่นสตรอเวทจากการจัดอันดับโลกในการต่อสู้แบบผสมประจำสถาบันยูนิไฟวีเมน
ในวงการต่อสู้แบบผสม.
เฟลิซ ได้ปรากฏตัวในซีรีส์ ไฟท์เกิร์ล ใน ค.ศ. 2007 ทางช่องอ๊อกซิเจน และชนะการต่อสู้ในประเทศไทยโดยได้พบกับคู่ชกซึ่งเป็นแชมป์ชาวไทย ในภายหลัง เธอได้รับการกำหนดให้ปรากฏตัวในรายการเรียลลิตีโชว์อื่นของการการต่อสู้แบบผสม ซึ่งมีชื่อเรียกว่าอัลติเมตวีเมนชาเลนจ์
การปรากฏตัวผ่านสื่อ.
เฟลิซ เป็นหนึ่งในตัวละครที่สามารถเลือกเล่นได้ในวิดีโอเกม"ซูพรีมาซีเอ็มเอ็มเอ" สำหรับระบบเอ็กซ์บอกซ์ 360 และเพลย์สเตชัน 3
แมลงทับราชา

แมลงทับราชา (ชื่อวิทยาศาสตร์: "Chrysochroa rajah") เป็นแมลงปีกแข็งชนิดหนึ่ง ในวงศ์แมลงทับ (Buprestidae)
มีหนวดแบบฟันเลื่อย ลำตัวเรียวยาว ตารวมใหญ่ มีปีกสีน้ำเงินเข้มแวววาวจนถึงสีเขียว บริเวณอกมีแต้มสีแดง 2 อันอยู่ทางซ้ายและขวา ด้านหลังของปีกมีขีดสีแดงพาดยาวตั้งแต่โคนปีกไปจนถึงปลายปีก
มีความยาวตั้งแต่ 1.3-1.9 นิ้ว แพร่กระจายพันธุ์ตั้งแต่อินเดีย, จีน, ไทยและลาว มีวงจรชีวิตเหมือนเช่นแมลงทับทั่ว ๆ ไป
สามารถแบ่งออกได้เป็นชนิดย่อยต่าง ๆ (ดูในตาราง)
ไดอะตอม

ไดอะตอม เป็นสาหร่ายเซลล์เดียว จัดอยู่ในอาณาจักรโครมาลวีโอลาตา สามารถพบได้ในแหล่งน้ำทั่วไป ทั้งน้ำจืดและน้ำเค็ม โครงสร้างของไดอะตอมประกอบด้วย ซิลิกา ห่อหุ้มไซโทพลาสซึม ซึ่งเป็นที่เก็บออร์แกเนลล์ทั้งหมด ไดอะตอมมีประมาณ 10,000 ชนิด แต่ละชนิดก็จะมีรูปร่างที่แตกต่างกัน เช่น เป็นทรงกลม คล้ายไข่ เรือ หรือจาน เป็นต้น ขยายพันธุ์โดยการแบ่งเซลล์ ในสภาพแวดล้อมและอุณหภูมิที่เหมาะสม ไดอะตอมสามารถแบ่งเซลล์ได้ 1,000,000,000 เซลล์ภายใน 1 เดือน
ไดอะตอมมีประโยชน์หลายประการต่อสิ่งแวดล้อม เช่น เป็นอาหารของปลา หอย สัตว์น้ำต่างๆ มนุษย์นำไดอะตอมมาใช้ขัดโลหะ ใช้เป็นฉนวนของเตาไฟ เครื่องทำความเย็น และอุตสาหกรรมต่างๆ
ไดอะตอม มาจากคำว่า “Dia” ในภาษากรีก หมายถึง ข้าม พาด ขวาง และ “tome” หมายถึง ตัด เพราะว่า ไดอะตอมสามารถตัดหรือแบ่งตัวเองเป็นสองภาคได้
จิ้งหรีดทองดำ

จิ้งหรีดทองดำ (ชื่อวิทยาศาสตร์: "Gryllus bimaculatus") เป็นแมลงชนิดหนึ่ง จำพวกจิ้งหรีด (Gryllidae)
มีรูปร่างสั้น หัวกลม หนวดยาวแบบเส้นด้าย ลำตัวมีสีดำ ขาสีดำสนิท มีจุดเด่นคือ จุดสีเหลืองบริเวณโคนปีก 2 จุด มีปากแบบกัดกิน ส่วนปีกมีความยาว เท่ากับส่วนท้อง ขาหลังใหญ่แข็งแรง และกระโดดได้เก่ง ตัวผู้ทำเสียงโดยใช้ขอบปีกคู่หน้าที่มีรอยหยักเห็นชัดเจนสีกัน มีอวัยวะฟังเสียงอยู่ที่ขาคู่หน้า ตัวเมียมีอวัยวะวางไข่ยาวเท่ากับความยาวของลำตัว ไม่สามารถทำเสียงได้ เพราะขอบปีกไม่มีรอยหยัก
ปกติขุดรูอาศัยตามทุ่งหญ้า ออกหากินในเวลากลางคืน ชอบเล่นแสงไฟ กินรากไม้และกล้าอ่อนเป็นอาหาร สามารถกัดกินพืชได้แทบทุกชนิด แพร่ขยายพันธุ์ด้วยการวางไข่ โดยตัวเมียจะใช้ท่อวางไข่ปักลงในดิน ลูกจิ้งหรีดเมื่อแรกเกิด ตัวจะสีขาวกว่าตัวเต็มวัย และจะยังไม่มีปีก จนกว่าจะลอกคราบเป็นตัวเต็มวัย ระยะที่ไข่ฟักเป็นตัวตั้งแต่ 10–17 วัน ตามแต่ฤดูกาล
จิ้งหรีดทองดำ นับเป็นจิ้งหรีดชนิดหนึ่งที่นิยมเลี้ยงกันเป็นสัตว์เลี้ยง เพื่อฟังเสียงร้อง และนำมากัดต่อสู้กัน นิยมกันในหลายวัฒนธรรมของหลายประเทศ ทั้ง ยุโรป, จีน, ญี่ปุ่น หรือไทย
ปัจจุบัน มีการนำมาบริโภคกันทั้งทอด, คั่ว หรือเป็น[[อาหารสัตว์]]แก่[[สัตว์เลี้ยง]]ชนิดต่าง ๆ เช่น [[ปลาอะโรวาน่า]], [[แมงมุม]], [[แมงป่อง]], [[สัตว์เลื้อยคลาน]] จึงมีการส่งเสริมการเลี้ยงกันเป็น[[สัตว์เศรษฐกิจ]] 
[[File:Gryllus bimaculatus in Darvinovskiy museum 2016-03-03 01.ogv|thumb|left|เสียงร้อง|250px]]
แคสซิโอเปีย (รถไฟ)

แคสซิโอเปีย  เป็นขบวนรถไฟหรูข้ามคืน ประเภทรถไฟด่วนพิเศษ ในประเทศญี่ปุ่น ดำเนินการโดย บริษัทรถไฟญี่ปุ่นตะวันออก วิ่งในเส้นทางระหว่างสถานีรถไฟอุเอะโนะ ในโตเกียว กับ สถานีรถไฟซัปโปะโระ ในนครซัปโปะโระ จังหวัดฮกไกโด โดยใช้เวลาในการเดินทางประมาณ 16½ ชั่วโมง
เส้นทาง.
"แคสซิโอเปีย" ให้บริการในเส้นทางรถไฟดังต่อไปนี้:
JR ตะวันออก
สายทางรถไฟอิวะเตะกิงงะ
ทางรถไฟอะโอะอิโมะริ
JR ตะวันออก
JR ฮกไกโด
กิ้งก่าดงคอสีฟ้า

กิ้งก่าหัวสีฟ้า (ชื่อวิทยาศาสตร์: "Calotes mystaceus") เป็นสัตว์เลื้อยคลานประเภทกิ้งก่า ในวงศ์กิ้งก่า (Agamidae) ชนิดหนึ่ง
จัดเป็นกิ้งก่าขนาดใหญ่ คล้ายคลึงกับกิ้งก่าหัวแดง แต่บริเวณท้ายทอยมีหนามเล็กๆยื่นออกมา 2 คู่ ในตัวเต็มวัย มีสีสันสวยงามมาก พื้นลำตัวสีน้ำตาลเข้มไล่ลงมาอ่อน ตัดกับจุดกลมสีครีม 3 จุด บริเวณข้างลำตัว ตั้งแต่หัวไล่ลงมาจนหลังมีสีฟ้าเข้มแกมเขียว หน้ามีคาดสีขาว เป็นสัตว์ที่มีอาณาเขต ต้นไม้หนึ่งต้นที่พบ อาจพบมีมากกว่า 1 ตัว โดยจะมีตัวผู้ ปกครอง อยู่เสมอ ถิ่นอาศัยค่อนข้างแตกต่างกับกิ้งก่าคอแดง กิ้งก่าวัยอ่อนมักอาศัยอยู่ตามโคนต้นไม้เล็กๆ หรือตามพุ่มไม้ ตัวเต็มวัยมักเกาะหากินตามลำต้นไม้ขนาดใหญ่ หรือ ระดับเรือนยอด โดยวิ่งกินแมลงขนาดใหญ่ตามเปลือกไม้ หรือ พื้น ได้ดี เช่น มด ด้วง แมลงสาบ กิ้งก่าวัยอ่อนชอบกิน ตัวอ่อนด้วง และ แมลงสาบป่า ขนาดเล็ก ช่วงฤดูผสมพันธุ์ตัวผู้จะปกป้องอาณาเขตต้นไม้และตัวเมียอย่างดุร้าย ขุดหลุมวางไข่ครั้งละ 7-8 ฟอง มักพบในป่าที่ค่อนข้างแห้ง หรือ ตามต้นไม้ริมถนน พบทุกภาค ยกเว้นภาคใต้ตอนล่าง . และ มักถูกจำสับสนกับกิ้งก่าอีกสายพันธุ์หนึ่งคือ กิ้งก่าดงคอฟ้า ซึ่งหายากกว่ามาก
ลักษณะ.
ความยาวจากหัวถึงก้น 10 เซนติเมตร ความยาวจากหัวถึงปลายหาง 25 เซนติเมตร หน้าค่อนข้างสั้น มีหนามเหนือตา และเหนือแผ่นหู มีแผงหนามบนคอ และตามแนวสันหลังโดยเว้นช่วงหลังคอ ลักษณะเด่นคือมีลายแถบสีดำ รูปทรงคล้ายเพชรบริเวณคอที่เป็นช่องว่าง ระหว่างแผงหนาม ลำตัวมักมีสีน้ำตาล เทา หรือดำ สามารถเปลี่ยนสี และลวดลายได้ตามสภาพแวดล้อม และอารมณ์ 
การกระจายพันธุ์.
กิ้งก่าหัวสีฟ้า สามารถพบในประเทศพม่าตอนกลางถึงตอนล่าง ประเทศไทยจนถึงคอคอดกระ ประเทศลาว กัมพูชา เวียดนาม
เสียงจากฆาตกร

เสียงจากฆาตกร (ฮันกึล: 그놈 목소리) เป็นภาพยนตร์เกาหลีที่สร้างมาจากเรื่องจริง ออกฉายในปี ค.ศ. 2007
เนื้อเรื่อง.
ในเดือนมิถุนายน ค.ศ. 1991 ฮัน ซังอู ลูกชายวัย 9 ขวบ เพียงคนเดียวของ ฮัน จุงแบ ผู้ประกาศข่าวภาคค่ำทางโทรทัศน์ชื่อดัง ได้หายตัวไปจากสนามเด็กเล่นใกล้บ้านอย่างลึกลับ จากนั้น ผู้ลักพาตัวได้โทรศัพท์ติดต่อเข้ามาเพียงขอเงินค่าไถ่เป็นจำนวน 100,000 ดอลลาร์ จุงแบ ไม่ให้ โอ จีซุน ภรรยาของเขาแจ้งความแก่ตำรวจ ด้วยคิดว่าตนเองสามารถจัดการได้ แต่เมื่อผ่านไปหลายวัน ทั้งคู่ก็เริ่มตึงเครียด ในที่สุด จีซุน ก็โทรแจ้งตำรวจ ทางตำรวจได้ส่งนักสืบคิมเข้ามาตามติดกับจุงแบ โดยซ่อนตัวในกระโปรงหลังรถในลานจอดรถ มีหลายต่อหลายครั้งที่เกือบจะตัวตัวคนร้ายได้ แต่ก็คลาดไปทุกครั้ง ทั้ง ๆ ที่ทางตำรวจมีเครื่องมือทันสมัยในการตามตัว เบาะแสเดียวของคนร้าย คือ เสียงที่โทรเข้ามารบกวนจิตใจของทั้งคู่ ซึ่งก็ร้ายแรงขึ้นเรื่อย ๆ
เมื่อเวลาผ่านไปจากวันเป็นสัปดาห์ จากสัปดาห์เป็นเดือน ความสัมพันธ์ของทั้งคู่ก็ระหองระแหง ทั้งคู่พาลไปหมด ไม่เว้นแม้แต่ตำรวจที่คอยติดตาม และความศรัทธาในพระเจ้าก็ลดถอยลง การโทรเข้ามาของคนร้ายก็ปั่นป่วนทั้งคู่ได้เรื่อย ๆ จนกระทั่งเพิ่มจำนวนเงินเป็น 200,000 ดอลลาร์ ในที่สุดคนร้ายก็ได้เงินลอยนวลไป โดยที่ทั้งคู่ไม่มีโอกาสได้ลูกชายคืนกลับมาอีกเลย
เบื้องหลัง.
"Voice of a Murderer" เป็นภาพยนตร์ที่สร้างมาจากเรื่องจริงที่เกิดในปี ค.ศ. 1991 ของการหายตัวไปอย่างลึกลับของลูกชายเพียงคนเดียวของผู้ประกาศข่าวชื่อดังทางโทรทัศน์ภาคค่ำของเกาหลีใต้ ซึ่งเบาะแสเดียวของคนร้าย คือ เสียงที่โทรศัพท์เข้ามาในแต่ละครั้ง แม้จะได้ความร่วมมือจากทุกฝ่ายแล้ว แต่ก็ไม่มีใครหาได้เจอ จนในที่สุด 44 วันผ่านไป มีผู้พบศพของเด็กข้างแม่น้ำในโซล ผลการชันสูตรพบว่า เด็กขาดอากาศหายใจตั้งแต่วันที่สองที่หายไปแล้ว โดยที่ไม่สามารถจับคนร้ายได้เลย
ซึ่งคดีนี้ คนร้ายได้โทรศัพท์เข้ามาทั้งสิ้น 80 กว่าครั้ง เป็นเสียงของชายอายุราว 30 ปี พูดด้วยสำเนียงโซลชัดเจน และมีท่าทางของผู้มีการศึกษา จนถึงปี ค.ศ. 2006 คดีก็หมดอายุความ รวมตำรวจที่เข้ามาสืบสวนในคดีนี้รวมทั้งหมดแสนกว่านาย มีการสอบปากคำของผู้ต้องสงสัยถึงกว่า 400 ราย
จอมทอง ชูวัฒนะ

จอมทอง ชูวัฒนะ เป็นนักมวยสากลและนักมวยไทยชาวไทย มีชื่อจริงว่า ธนากร พวาชาติ ชื่อเล่น จอม เกิดเมื่อวันที่ 28 กรกฎาคม พ.ศ. 2532 ที่อำเภอมหาชนะชัย จังหวัดยโสธร เป็นบุตรชายของนายชาลี และนางลำพอง พวาชาติ อดีตแชมป์ OPBF ในรุ่นซูเปอร์เฟเธอร์เวทของ นอกจากมวยสากลแล้ว ยังเป็นแชมป์โลกมวยไทยสภามวยโลก รุ่นเฟเธอร์เวทของ ใน พ.ศ. 2551 ด้วยเช่นกัน ซึ่งจอมทองเป็นนักมวยไทยที่มีผลงานโดดเด่น และมีค่าตัวปัจจุบันที่ 1.1 แสนบาท
ประวัติ.
จอมทองชกมวยสากลครั้งแรกเมื่อวันที่ 7 มีนาคม พ.ศ. 2553 ที่เวทีราชดำเนิน ผลปรากฏว่าชนะน็อค ชาติไทย ชุมแพทัวร์แค่ยกแรก จากนั้น หันไปชกมวยไทยต่อ จนเมื่อวันที่ 23 ตุลาคม พ.ศ. 2554 ได้เดินทางไปชกมวยสากลกับ ยูยะ ซูกิซากิ ที่ประเทศญี่ปุ่น ปรากฏว่าเป็นฝ่ายชนะน็อคได้อีกในยกที่ 3 ต่อมาจึงได้ไปชิงแชมป์ OPBF ที่เกาหลีใต้ ชนะน็อค คิม ดองฮยุก ยก 9 ได้แชมป์มาครอง ถือเป็นนักมวยชาวไทยคนแรกที่ชกมวยสากลเพียง 3 ครั้งก็ได้ครองแชมป์ OPBF
ในวันที่ 6 พฤษภาคม พ.ศ. 2558 จอมทองได้ขึ้นชิงแชมป์โลกสมาคมมวยโลก (WBA) รุ่นซูเปอร์เฟเธอร์เวท ในฐานะรองแชมป์โลก WBA อันดับ 7 กับเจ้าของตำแหน่งชาวญี่ปุ่น ทากาชิ อูจิยามะ ที่กรุงโตเกียว ประเทศญี่ปุ่น จอมทองถูกหมัดขวาตรงของอูจิยามะเข้าที่เบ้าตาขวาตั้งแต่ยกแรก และเป็นฝ่ายแพ้ทีเคโอไปจากหมัดขวาตรงเข้าปลายคางในยกที่ 2 เท่านั้น ทำให้จอมทองมีสถิติแพ้ครั้งแรกในการชกมวยสากลอาชีพ หลังจากก่อนหน้านั้นชนะรวดมาทั้งหมด 9 ครั้ง เป็นการชนะน็อค 4 ครั้ง
ชีวิตครอบครัว มีภรรยาและมีบุตรสาวด้วยกัน 2 คน
รัฐสภากัมพูชา

รัฐสภา ("รฎฺฐสภา") ชื่อเต็มว่า รัฐสภาในพระราชาณาจักรกัมพูชา ("รฎฺฐสภาไนพฺระราชาณาจกฺรกมฺพุชา") เป็นสภาล่างในสภาผู้แทนราษฎรกัมพูชา คู่กับสภาสูง คือ พฤฒสภา
ปากแบ่ง

ปากแบ่ง  เป็นเมืองท่องเที่ยวของแขวงอุดมไซ เป็นจุดแวะพักของเรือและนักเดินทางจากหลวงพระบาง โดยใช้เวลาล่องเรือขึ้นมาจากหลวงพระบาง 10 ชั่วโมง ถ้าล่องลงมาจากเมืองห้วยทราย แขวงบ่อแก้วจะใช้เวลาน้อยกว่า ตัวเมืองอยู่เขาในจุดที่แม่น้ำแบ่งไหลมาบรรจบกับแม่น้ำโขง เป็นศูนย์กลางในการเดินทางไปอุดมไซและหลวงน้ำทา
ภูมิศาสตร์.
ปากแบ่งมีถนนสายหลักที่ลาดยางใน ค.ศ. 2005 และเพิ่งสร้างสถานีไฟฟ้าพลังน้ำริมแม่น้ำเสร็จด้วยเงินกู้จากธนาคารโลก ก่อนหน้านี้เมืองนี้ต้องพึ่งไฟฟ้าจากเครื่องกำเนิดไฟฟ้า
บนเนินไม่ไกลจากหมู่บ้านมีวัดขนาดเล็ก ถือเป็นตัวอย่างวัดของอดีตอาณาจักรล้านนา วัดเก่าหลายแห่งถูกทำลายในช่วงสงครามกับอาณาจักรไทยเมื่อช่วง 300 ปีก่อน
ประวัติ.
ในช่วงสงครามกลางเมืองลาว ปากแบ่งเป็นปลายทางทิศใต้ของสาย 46 ที่เพิ่งสร้างใหม่จากมณฑลยูนนาน สาธารณรัฐประชาชนจีน:319
ตำบลคำพอุง

คำพอุง เป็นตำบลหนึ่งตั้งอยู่ในอำเภอโพธิ์ชัย จังหวัดร้อยเอ็ด เป็นที่ตั้งของหน่วยงานการบริหาร สถานศึกษา สถานพยาบาลและสาธารณสุข มีพื้นที่ทั้งหมด 60 ตารางกิโลเมตร พื้นที่ทั้งหมดอยู่ในความรับผิดชอบของเทศบาลตำบลคำพอุง
ประวัติ.
ตำบลคำพอุงแยกจากตำบลขามเปี้ย ปี พ.ศ. 2510–2511 มีกำนันคนแรกชื่อ นายบุญมี คำสุเรศ ปัจจุบันมี 13 หมู่บ้าน
องค์การบริหารส่วนตำบลคำพอุง ยกฐานะเป็นเทศบาลตำบลคำพอุง เมื่อวันที่ 30 มิถุนายน 2551 ครอบคลุมพื้นที่ตำบลคำพอุงทั้งตำบล
ภูมิศาสตร์.
ภูมิประเทศ.
ตำบลคำพอุงอยู่ในพื้นที่ไหล่เขา เนินเขา สลับกับที่ราบลุ่มบางส่วน มีภูเขาขนาดเล็ก บางหมู่บ้านอยู่ในเขตป่าสงวนแห่งชาติดงแม่เผด ดินเป็นสภาพดินร่วนปนทราย
ลำน้ำและลำห้วยที่สำคัญ.
ลำน้ำดังกล่าวใช้ประโยชน์ในด้านการเกษตร
การคมนาคม.
การเดินทางเข้าสู่ตำบล
หมู่บ้าน.
ตำบลคำพอุงแบ่งเขตการปกครองออกเป็น 13 หมู่บ้าน ประกอบด้วย 
จำนวนประชากร.
ข้อมูล ณ เดือนธันวาคม 2553 มีจำนวนครัวเรือน 2,348 ครัวเรือน และประชากร จำนวน 9,126 คน แบ่งเป็นชาย จำนวน 4,631 คน และหญิง จำนวน 4,495 คน
การประกอบอาชีพ.
ประชาชนในตำบลประกอบอาชีพ เช่น เกษตรกรรม ค้าขาย รับจ้างทั่วไป รับราชการ อื่น ๆ
วัฒนธรรมและประเพณี.
มีวัฒนธรรมและประเพณีเหมือนกับชาวอีสานตามฮีตสิบสองคองสิบสี่ เช่น บุญข้าวจี่ บุญเผวด บุญสงกรานต์ บุญบั้งไฟ ประเพณีลอยกระทง เป็นต้น
ผลิตภัณฑ์อาหารแช่เยือกแข็ง

ผลิตภัณฑ์อาหารแช่เยือกแข็ง หรือ ที่นิยมเรียกกันอย่างสั้นว่า อาหารแช่แข็ง คือ ผลิตภัณฑ์อาหารที่ผ่านกระบวนการการแปรรูปด้วยการให้ความเย็นระดับเยือกแข็งเพื่อถนอมอาหารให้เก็บได้ยาวนาน
หลักการ.
หลักการทางการถนอมอาหาร.
อุณหภูมิที่ต่ำจะสามารถ ลด ยับยั้งและหยุดการเสื่อมเสียในอาหารอันเนื่องมาจากการเจริญเติบโตของจุลินทรีย์ ปฏิกิริยาเคมี รวมทั้งการคงรักษาเนื้อสัมผัสได้ด้วยการลดจนเกือบจะหยุดการเคลื่อนไหวทางฟิสิกส์ของอนุภาคหรือที่เรียกว่าการเข้าสู่สภาวะสภาพแก้ว(glass transition)ในอาหารได้
ปัจจุบัน กฎการเก็บรักษาอาหารแช่แข็งส่วนใหญ่ จะให้เก็บรักษาที่อุณหภูมิต่ำกว่า-18°C(＝0°F) ได้ในระยะเวลา 6 เดือน ถึง 2 ปี ด้วยความเย็นระดับนี้จะไม่มีจุลินทรีย์ชนิดใดสามารถเจริญเติบโตได้ โดยเฉพาะจุลินทรีย์ชนิด Psychophilic Organism ที่สามารถเจริญเติบโตได้ในอุณหภูมิต่ำถึง -5 องศาเซลเซียส ทำให้การแช่เย็นทั่วไปป้องกันไม่ได้ เพราะอุณหภูมิจะอยู่ที่เพียง 0-5 องศาเซลเซียส 
กำเนิดและการพัฒนา.
กลุ่มชาวเอสกิโมได้ทำการถนอมรักษาปลาสดที่จับได้ในน้ำแข็งมาช้านานแล้ว 
 ชาวไอนุ ชนพื้นเมืองที่อาศัยอยู่บนเกาะฮกไกโด ประเทศญี่ปุ่น ก็เรียนรู้การแช่แข็งมาเป็นเวลานานแล้ว โดยพวกเขานำแซลมอนไปแช่แข็งในหิมะเป็นเวลาหลายวัน ทำให้สามารถทานดิบได้โดยไม่เป็นอันตราย เพราะการแช่แข็งทำลายเชื้อโรคในปลาได้ 
ในปี1912-1915 คลาเรนซ์ เบิร์ดอาย(Clarence Birdseye) ผู้ซึ่งถือได้ว่าเป็นบิดาของการแช่เยือกสมัยใหม่ ได้เข้าไปทำการวิจัยที่รัฐนิวฟันด์แลนด์และแลบราดอร์(บริเวณขั้วโลก) เขาได้เรียนรู้วิธีดังกล่าวจากชาวไอนุท(Inuit) เขาพบว่าปลาที่เก็บในฤดูหนาวของเขตขั้วโลก(-40°C)เมื่อนำมาละลายแล้วปลาดังกล่าวมีรสชาติใกล้เคียงกับปลาสดที่พึ่งจับได้ 
ในปี1922 เขาได้ก่อตั้งบริษัทผลิตผลิตภัณฑ์ประมงแช่เยือกแข็งเป็นครั้งแรก 
ในปี1929 เขาได้นำเทคโนโลยีแช่เยือกแข็งอย่างรวดเร็ว(quick freezing)ที่เขาพัฒนามาเผยแพร่ ซึ่งถือได้ว่าเป็นจุดเริ่มต้นของเทคโนโลยีแช่แข็งสมัยใหม่
ในช่วงยุค30 เมื่อเทคโนโลยีช่องแช่แข็งของตู้เย็นพัฒนาจนถึงระดับที่ผู้ใช้ทั่วไปสามารถซื้อหาเองได้ ผลิตภัณฑ์อาหารแช่เยือกแข็งก็ได้เริ่มขยายไปสู่ผู้บริโภคทั่วไป
ในช่วงยุค80 เทคโนโลยีไมโครเวฟพัฒนาจนผู้บริโภคทั่วไปสามารถหาซื้อได้ ตลาดของผลิตภัณฑ์อาหารแช่เยือกแข็งจึงขยายอย่างรวดเร็ว
มหาอัคคีภัยชิโรกิยะ

มหาอัคคีภัยชิโรกิยะ (; โรมาจิ: "Shirokiya Taika") เป็นเหตุการณ์เพลิงไหม้ห้างสรรพสินค้าชิโรกิยะในกรุงโตเกียว ประเทศญี่ปุ่น เมื่อวันที่ 16 ธันวาคม พ.ศ. 2475 คลอกคนตายสิบสี่คนและบาดเจ็บอีกหกสิบเจ็ดคน
เพลิง.
ในวันเกิดเหตุนั้น ห้างชิโรกิยะกำหนดจัดงานขายสินค้าช่วงปลายปีโดยมีแก่นงานเป็นเทศกาลคริสตสมภพ ภายในห้างประดับประดาอย่างวิจิตรอลังการ ครั้นเวลา 09:15 นาฬิกา ก่อนห้างเปิดเล็กน้อย เพลิงติดขึ้นที่แผนกของเล่น เสมียนคนหนึ่งซึ่งเป็นประจักษ์พยานได้ให้การว่า เห็นประกายเพลิงแปลบปลาบจากกระเปาะไฟฟ้าซึ่งใช้แต่งต้นคริสต์มาส ประกายนั้นเมื่อตกลงสู่ของเล่นประเภทเซลลูลอยด์แล้วก็ติดและลุกลามขึ้นโดยรวดเร็ว ชั้นบันไดที่เปิดโล่งยิ่งอำนวยออกซิเจนให้แก่เปลวเพลิง ยังให้เพลิงแพร่ไปยังชั้นอื่น ๆ ได้โดยง่าย และกลายเป็นปล่องควันไป เมื่อบันไดไหม้เสียแล้วก็เป็นอันตัดเส้นทางหลักสำหรับจะหลบหนีไปโดยปริยาย
ห้างชิโรกิยะนั้นประกอบด้วยชั้นบนดินแปดชั้น กับชั้นใต้ดินอีกสองชั้น เพลิงลุกตั้งแต่ชั้นบนดินชั้นที่สี่ขึ้นไปจนชั้นที่แปด เนื่องจากบันไดรถดับเพลิงขึ้นไม่ถึงชั้นที่ห้า ครั้นเพลิงมา ผู้คนที่ติดอยู่ในนั้นจึงจำต้องเอาตัวรอดกันโดยประการอื่น พนักงานสตรีจำนวนหนึ่งจำต้องไต่ขึ้นไปบนหลังคา เมื่อนักผจญเพลิงเตรียมฟูกรองรับไว้พร้อมแล้วจึงพากันกระโดดลง ขณะที่ผู้ประสบเหตุจำนวนหนึ่งพยายามทึ้งผ้าและม่านต่าง ๆ มาเรียงร้อยกันเป็นเชือกหมายจะใช้ห้อยโหนออกจากตึก คนราวแปดสิบคนใช้เชือกอย่างนั้นนำพาตัวออกจากชั้นที่เจ็ดได้เป็นผลสำเร็จ แต่ที่เชือกรับน้ำหนักไว้มิได้ตกลงสู่เบื้องล่างถึงแก่ความตายก็มี
ตำนานพื้นบ้าน.
มีรายงานข่าวว่า ในอัคคีภัยคราวนั้น บรรดาพนักงานหญิงที่สวมกิโมโนไม่ยอมกระโดดจากหลังคาลงสู่ฟูกเบื้องล่าง เพราะกระดากอายเกลือกผู้คนจะเห็นว่าไม่นุ่งชั้นใน และยอมตายอยู่ในกองเพลิงแทน ข่าวนี้ชาวยุโรปสนใจเป็นอันมาก ขณะที่ในประเทศญี่ปุ่นเองโจษจันกันจนกลายเป็นตำนานพื้นบ้าน (urban legend) ว่า ผู้บริหารห้างสรรพสินค้าต้องสั่งให้พนักงานหญิงนุ่งชั้นในหรือกางเกงขาสั้นเมื่อสวมกิโมโน ต่อมา จึงกลายเป็นรสนิยมอย่างใหม่ไป
อย่างไรก็ดี โชอิจิ อิโนอูเอะ (Shōichi Inoue) อาจารย์สาขาจารีตประเพณีและสถาปัตยกรรมญี่ปุ่น ศูนย์วิจัยนานาชาติว่าด้วยการศึกษาญี่ปุ่น ว่า เรื่องหญิงญี่ปุ่นยอมตายไม่ยอมขายหน้าข้างต้นนั้นหาความจริงมิได้ เขาว่า นักผจญเพลิงช่วยผู้ประสบเหตุส่วนใหญ่ออกมาได้ทั้งนั้น และเรื่องหญิงดังกล่าวเป็นแต่เสกสรรปั้นแต่งขึ้นเพื่อประโยชน์ของชาวตะวันตก จนแพร่หลายอยู่ในหนังสืออ้างอิงจำนวนมาก แม้แต่ในเอกสารของทบวงป้องกันอัคคีภัยเอง นอกจากนี้ เขายังเห็นว่า แม้เชื่อถือกันทั่วไปในประเทศญี่ปุ่นว่า เหตุการณ์เพลิงไหม้ที่ห้างชิโรกิยะเป็นจุดสำคัญที่เปลี่ยนแปลงรสนิยมในการบริโภคผ้าผ่อน โดยเฉพาะความนิยมหันไปนุ่งชั้นในอย่างตะวันตก แต่ก็ไม่ปรากฏพยานหลักฐานรับรองความเชื่อถือนั้นแต่ประการใด
เทศกาลทากาโอกะมิกูรูมายามะ

เทศกาลทากาโอกะมิกูรูมายามะ  เป็นเทศกาลประจำปีในฤดูใบไม้ผลิ ของนครทากาโอกะ จังหวัดโทยามะ ซึ่งจะจัดขึ้นในวันที่ 1 พฤษภาคมของทุกปี แต่ทั้งนี้พิธีกรรมและกิจกรรมบางกิจกรรมได้เริ่มขึ้นตั้งแต่วันที่ 29 เมษายน
ในเทศกาลนี้จะมีขบวนรถลากยักษ์ที่เรียกว่า "มิกูรูมายามะ" ที่ได้รับการตกแต่งและประดับประดาอย่างอลังการทั้งสิ้น 7 คัน ซึ่งใช้ศิลปะในสมัยอะสึชิ-โมะโมะยะมะที่สืบทอดมากว่า 400 ปี โดยรถลากเหล่านี้จะถูกจัดกระบวนไปรอบเมือง และแสงไฟของรถลากในตอนค่ำก็ทำให้รถลากดูสวยงามและแปลกตาไปอีกแบบ 
ปัจจุบันเทศกาลนี้ถูกยกย่องให้เป็นมรดกทางวัฒนธรรมนามธรรมของจังหวัดโทยามะ
จิ้งหรีดทองแดงลาย

จิ้งหรีดทองแดงลาย หรือ จิ้งหรีดขาว หรือ แมงสะดิ้ง ในภาษาอีสาน (ชื่อวิทยาศาสตร์: "Acheta domestica") เป็นแมลงชนิดหนึ่ง จำพวกจิ้งหรีด (Gryllidae)
เป็นจิ้งหรีดขนาดเล็ก มีลำตัวสีน้ำตาล ลักษณะคล้ายกับจิ้งหรีดทองแดง ("Gryllus testaceus") แต่มีขนาดเล็กกว่า ตัวเมียมีปีกคู่หน้าสั้นครึ่งลำตัว ไม่ชอบบิน เคลื่อนไหวไม่รวดเร็วเท่าจิ้งหรีดชนิดอื่น ๆ โดยทั่ว ๆ ไปลำตัวกว้างประมาณ 0.5 เซนติเมตร ยาว 2.05 เซนติเมตร น้ำหนักประมาณ 0.53 กรัม หรือประมาณ 1,890 – 2,235 ตัว ต่อ 1 กิโลกรัม 
มีการแพร่กระจายพันธุ์ตั้งแต่ยุโรป, เอเชียตะวันตกเฉียงใต้จนถึงเอเชียตะวันออกเฉียงใต้และเอเชียตะวันออก โดยดั้งเดิมเป็นสัตว์ท้องถิ่นของเอเชียตะวันออกเฉียงใต้ แต่ไปแพร่กระจายพันธุ์ที่ยุโรปตั้งแต่ศตวรรษที่ 18 ด้วยการติดไปกับกระถางต้นไม้ในเรือสำเภาขนส่งสินค้า จากนั้นก็ได้แพร่ขยายพันธุ์ไปยังอเมริกาเหนือ
เป็นจิ้งหรีดอีกชนิดหนึ่ง ที่นิยมเลี้ยงเป็นสัตว์เลี้ยง และเป็นชนิดที่มีการเลี้ยงเป็นสัตว์เศรษฐกิจมากที่สุด เพราะจิ้งหรีดทองแดงลาย เป็นจิ้งหรีดที่มีขนาดเล็ก ให้ไข่เยอะ จึงมีความมันกว่าจิ้งหรีดชนิดอื่นเมื่อรับประทาน
รัฐฆูฆุย

ฆูฆุย  เป็นรัฐในประเทศอาร์เจนตินา ตั้งอยู่ทางตะวันตกเฉียงเหนือสุดของประเทศ ติดชายแดนของประเทศชิลีและโบลิเวีย ติดกับรัฐซัลตาทางทิศตะวันออกและใต้
โอลิงดา

โอลิงดา  เป็นเมืองประวัติศาสตร์ในประเทศบราซิล ตั้งอยู่ในรัฐเปร์นังบูกู ทางทิศตะวันออกเฉียงเหนือของประเทศ บริเวณชายฝั่งมหาสมุทรแอตแลนติก ทางตอนเหนือของเมืองเรซีฟี และทางตอนใต้ของเมืองเปาลิสตา มีประชากร 397,268 คน และเป็นหนึ่งในเมืองที่อนุรักษ์สถาปัตยกรรมอาณานิคมที่ดีที่สุดในบราซิล
เมืองโอลิงดามีจุดดึงดูดด้านการท่องเที่ยวที่สำคัญหลายแห่ง อย่างเช่นบริเวณเขตเมืองประวัติศาสตร์ซึ่งมีฐานะเป็นแหล่งมรดกโลก, โบสถ์ และเทศกาลโอลิงดา เป็นเทศกาลบนท้องถนนที่คล้ายกับเทศกาลของโปรตุเกสที่มีการเต้นรำแบบแอฟริกา
คุณฮานาโกะประจำห้องน้ำ

คุณฮานาโกะประจำห้องน้ำ (; โรมาจิ: "Toire no Hanako-san") หรือมักเรียกโดยย่อว่า คุณฮานาโกะ  เป็นตำนานพื้นบ้านญี่ปุ่นว่าด้วยเด็กหญิงคนหนึ่งซึ่งเกิดในสมัยสงครามโลกครั้งที่สองและสิงอยู่ตามห้องน้ำโรงเรียน ถ้าเรียกขานแล้วเธอจะปรากฏตัว
ตำนาน.
ตำนานดั้งเดิม.
ว่ากันว่า ถ้าเข้าห้องน้ำหญิงห้องที่สามบนชั้นที่สี่ เคาะประตูสามครั้ง แล้วว่า "คุณฮานาโกะ อยู่ข้างในหรือเปล่า" จะมีเสียงตอบว่า "อยู่จ้า" ถ้าเปิดประตูเข้าไปแล้วก็จะเห็นเด็กหญิงตัวเตี้ยนุ่งกระโปรงแดงคนหนึ่งนั่งรออยู่ในนั้น
เรื่องคุณฮานาโกะนั้นแพร่หลายเป็นอันมากจนกลายเป็นตำนานพื้นบ้าน เด็กนักเรียนมักพากันเล่นเรียกหาคุณฮานาโกะเพื่อวัดความกล้าหาญหรือรับน้องใหม่
ตำนานฉบับอื่น.
คุณฮานาโกะมาจากที่ไหนนั้นว่ากันไว้แตกต่างกันไปตามท้องที่ ชื่อ "ฮานาโกะ" เป็นชื่อเด็กผู้หญิงทั่วไป ได้รับความนิยมเป็นอันมากในช่วงพุทธทศวรรษที่ 2490 ซึ่งเป็นช่วงเวลาที่สันนิษฐานว่าเรื่องราวของคุณฮานาโกะเริ่มเป็นที่ร่ำลือกัน.
สำหรับอุปนิสัยและรูปลักษณ์ของคุณฮานาโกะนั้นก็เล่าขานกันไปต่าง ๆ นานาเช่นกัน ที่ว่าเธอมุ่งร้ายก็มี ว่าใจดีก็มี เป็นต้นว่า ในจังหวัดยามางาตะว่า ถ้าได้ยินคุณฮานาโกะตอบ แล้วเปิดประตูเข้าไป จะพบตุ๊กแกสามหัวเลียนเสียงเด็กผู้หญิง ทันใด สัตว์นั้นก็จะจับคนเปิดประตูเข้าไปกินเสีย ส่วนในจังหวัดอิวาเตะว่า ถ้าเรียกคุณฮานาโกะแล้ว จะมีมือใหญ่โตขาวซีดข้างหนึ่งเลื้อยออกมาจากช่องประตูฉุดดึงผู้เรียกเข้าไปในรูส้วม ขณะที่จังหวัดคานางาวะนั้นว่า ถ้าเรียกขานคุณฮานาโกะแล้ว จะมีโลหิตปรากฏเป็นด่างดวงในบริเวณนั้น แต่ที่ว่าไว้สอดคล้องกันคือ คุณฮานาโกะเป็นเด็กหญิงตัวเตี้ย ตัดผมบ๊อบ และนุ่งกระโปรงแดง
เรื่องราวของคุณฮานาโกะนั้นได้รับความนิยมเป็นอันมาก คุณฮะนะโกะปรากฏอยู่ในวัฒนธรรมสมัยใหม่หลายแขนง โดยเฉพาะอนิเมะ มังงะ และภาพยนตร์ เป็นต้นว่า คุณฮานาโกะเป็นตัวละครหลักในมังงะเรื่อง "ฮานาโกะกับเรื่องเล่าขนหัวลุก" (Hanako-san and the Teller of Allegory)
เครื่องตรวจจับอนุภาค

ในการศึกษาฟิสิกส์อนุภาค, ฟิสิกส์นิวเคลียร์ และวิศวกรรมนิวเคลียร์ทั้งในเชิงทดลองและประยุกต์ เครื่องตรวจจับอนุภาค (หรือรู้จักในชื่อ เครื่องตรวจจับการแผ่รังสี (radiation detector)) คือเครื่องมือที่ใช้สำหรับตรวจจับ ติดตาม หรือแยกแยะอนุภาคพลังงานสูง เช่นอนุภาคที่เกิดจากการสลายตัวของสารกัมมันตรังสี การแผ่รังสีคอสมิก หรือปฏิกิริยาที่เกิดในเครื่องเร่งอนุภาค เป็นต้น เครื่องตรวจจับสมัยใหม่ยังสามารถใช้เป็นแคลอรีมิเตอร์เพื่อตรวจวัดพลังงานของรังสีที่ตรวจจับได้ ทั้งยังอาจใช้เพื่อตรวจวัดคุณสมบัติอื่นๆ ของอนุภาคด้วย เช่น โมเมนตัม สปิน ประจุ ฯลฯ
วุพเพอร์ทาล

วุพเพอร์ทาล  เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี บนฝั่งแม่น้ำวุพเพอร์ ในหุบเขารูร์ ตั้งอยู่ทางตะวันออกของเมืองดึสเซิลดอร์ฟ มีประชากรราว 350,000 คน เมืองมีความลาดชัน มีป่าไม้และป่า
ในคริสต์ศตวรรษที่ 18 และ 19 เมืองนี้เป็นหนึ่งในเมืองอุตสาหกรรมที่ใหญ่ที่สุดในยุโรป ปัจจุบันยังคงเป็นเมืองอุตสาหกรรมที่สำคัญ ผลิตสิ่งทอ โลหกรรม เคมีภัณฑ์ เภสัชภัณฑ์ (ยาแอสไพรินได้รับการคิดค้นที่เมืองนี้ในปี ค.ศ. 1897 โดยบริษัทไบเออร์) สินค้าอิเล็กทรอนิกส์ รถยนต์ ยาง ยานพาหนะ และเครื่องมือการพิมพ์
อูสจีนัดลาแบ็ม

อูสจีนัดลาแบ็ม  หรือ เอาซิช  เป็นนครในแคว้นอูสจีนัดลาแบ็มของประเทศเช็กเกีย เป็นเมืองที่มีประชากรมากเป็นอันดับที่ 7 ของประเทศ ตั้งอยู่ในเขตที่เต็มไปด้วยภูเขา บนฝั่งแม่น้ำบีลินาและแม่น้ำเอ็ลเบอ นอกจากนั้นยังมีท่าเรือแม่น้ำ และเป็นชุมทางรถไฟที่สำคัญอีกด้วย
กระบวนการเอส

กระบวนการเอส (S-process) หรือ กระบวนการจับตัวของนิวตรอนแบบช้า (slow-neutron-capture-process) คือกระบวนการสังเคราะห์นิวเคลียสที่เกิดขึ้นภายใต้สภาวะความหนาแน่นนิวตรอนต่ำและอุณหภูมิดาวฤกษ์ปานกลาง ภายใต้สภาวะนี้ อัตราการจับตัวของนิวตรอนโดยนิวเคลียสอะตอมจะต่ำมากเมื่อเทียบกับอัตราการสลายให้อนุภาคบีตาของสารกัมมันตรังสี ในกระบวนการเอส ไอโซโทปที่เสถียรหนึ่งตัวจะจับกับนิวตรอนหนึ่งตัว แต่ไอโซโทปของสารกัมมันตรังสีที่เกิดขึ้นทำให้ตัวลูกที่เสถียรเกิดการสลายตัวก่อนที่นิวตรอนตัวถัดไปจะถูกจับตัวได้ ประมาณการว่า กระบวนการเอส นี้สร้างไอโซโทปของธาตุที่หนักกว่าเหล็กประมาณครึ่งหนึ่งของไอโซโทปที่มีในเอกภพ ดังนั้นจึงมีบทบาทสำคัญยิ่งในวิวัฒนาการทางเคมีของดาราจักร
กระบวนการเอสแตกต่างกับ กระบวนการอาร์ อันเป็นกระบวนการจับตัวของนิวตรอนที่รวดเร็วกว่า
อะลี อัลฮับซี

อะลี บิน อับดุลลอฮ์ บิน ฮาริบ อัลฮับซี (อาหรับ:علي بن عبد الله بن حارب الحبسي, เกิดเมื่อวันที่ 30 ธันวาคม ค.ศ. 1981) เป็นอดีตนักฟุตบอลชาวโอมาน ตำแหน่งผู้รักษาประตู เคยเล่นในระดับพรีเมียร์ลีกให้กับโบลตัน วอนเดอเรอส์และวีแกน แอทเลติก และเป็นอดีตกัปตันทีมชาติโอมาน โดยเป็นผู้รักษาประตูมือหนึ่งของทีมชาติโอมานตั้งแต่ปี ค.ศ. 2002–2015 
อะลี อัลฮับซี จัดเป็นนักฟุตบอลในตำแหน่งผู้รักษาประตูที่เป็นชาวเอเชียคนแรกที่ได้ลงเล่นในลีกชั้นนำของยุโรป โดยเคยลงสนามในเกมระดับพรีเมียร์ลีกกับโบลตัน วอนเดอเรอส์ และวีแกน แอทเลติก
วิกเตอร์ โมซิส

วิกเตอร์ โมซิส (เกิด 12 ธันวาคม ค.ศ. 1990) เป็นนักฟุตบอลชาวไนจีเรีย ปัจจุบันเล่นในตำแหน่งปีกและวิงแบ็กให้กับสปาร์ตัคมอสโกของประเทศรัสเซีย
โมซิสริ่มต้นการเป็นนักฟุตบอลอาชีพในระดับอีเอฟแอลแชมเปียนชิปกับคริสตัลพาเลซ ก่อนจะสร้างผลงานในสนามจนเป็นที่สนใจจากสโมสรใหญ่และได้ย้ายไปร่วมทีมวีแกน แอธเลติกในระดับพรีเมียร์ลีก ในปี 2010 โดยโมซิสลงสนามในพรีเมียร์ลีกให้กับวีแกนแอทเลติก เป็นเวลา 2 ฤดูกาล ก่อนที่จะได้รับความสนใจจากสโมสรระดับแชมป์ยูฟ่าแชมเปียนส์ลีกอย่างเชลซี และได้ย้ายไปร่วมทีมเชลซีในฤดูกาล 2012–2013 โดยในฤดูกาลแรกของเขากับเชลซี โมซิสไม่อาจสอดแทรกขึ้นเป็นผู้เล่นคนสำคัญของทีมได้
ต่อมาการกลับมาสู่เชลซีอีกครั้งของโชเซ มูรีนโย ทำให้เขากลายเป็นผู้เล่นที่ไม่ได้อยู่ในแผนการทำทีมถึง 3 ฤดูกาล โดยถูกลิเวอร์พูลยืมตัวไปในฤดูกาล 2013–2014 และถูกยืมตัวไปเล่นให้กับสโตกซิตีในฤดูกาล 2014–2015 ก่อนจะถูกเวสต์แฮมยูไนเต็ดยืมตัวไปในฤดูกาล 2015–2016 จนกระทั่งได้กลับมาสู่สโมสรเชลซีอีกครั้งในยุคของอันโตนีโอ คอนเต ที่เข้ามาเป็นผู้จัดการทีมคนใหม่ในฤดูกาล 2016–2017 และกลายเป็นหนึ่งในผู้เล่นคนสำคัญของสโมสร
ในนามทีมชาติในช่วงระดับเยาวชน โมซิสเลือกเล่นให้ทีมชาติอังกฤษ โดยติดทีมชาติอังกฤษตั้งแต่รุ่นอายุไม่เกิน 16 ปี, 17 ปี , 19 ปี และทีมชาติอังกฤษ รุ่นอายุไม่เกิน 21 ปี ต่อมาโมซิส เลือกเล่นในระดับทีมชาติชุดใหญ่ให้กับทีมชาติไนจีเรีย โดยได้ลงเล่นให้กับทีมชาติไนจีเรียในฟุตบอลโลก 2018 ที่ประเทศรัสเซีย
นิวไคลด์กัมมันตรังสี

นิวไคลด์กัมมันตรังสี  คืออะตอมที่มีนิวเคลียสที่ไม่เสถียร มีพลังงานสูงมากจนสามารถสร้างอนุภาคกัมมันตรังสีขึ้นใหม่ภายในนิวเคลียสหรือโดยผ่านการแปลงภายในก็ได้ ระหว่างกระบวนการนี้เราจะเรียกว่านิวไคลด์กัมมันตรังสีนั้นกำลังเกิดการสลายให้กัมมันตรังสี ซึ่งทำให้เกิดการเปล่งรังสีแกมมา และ/หรือ อนุภาคย่อยของอะตอม เช่น อนุภาคอัลฟาหรืออนุภาคบีตา การเปล่งรังสีเช่นนี้สามารถเกิดจากการแผ่รังสีจากการแตกตัวเป็นไอออนก็ได้ นิวไคลด์กัมมันตรังสีสามารถเกิดขึ้นเองตามธรรมชาติ หรือถูกสร้างขึ้นได้เช่นกัน
นักเคมีและนักฟิสิกส์มักเรียกนิวไคลด์กัมมันตรังสีว่า ไอโซโทปกัมมันตรังสี หรือ radioisotope ไอโซโทปกัมมันตรังสีที่มีครึ่งชีวิตที่เหมาะสมมีบทบาทสำคัญยิ่งในเทคโนโลยีหลายชนิด (เช่น การรักษาด้วยนิวเคลียร์ (nuclear medicine)) อย่างไรก็ดี นิวไคลด์กัมมันตรังสีอาจทำให้เกิดโทษมหันต์ต่อสุขภาพด้วยเช่นกัน
อันโตลิน อัลการัซ

อันโตลิน อัลการัซ  เกิดเมื่อวันที่ 30 กรกฎาคม ค.ศ. 1982 เป็นนักฟุตบอลชาวปารากวัย ตำแหน่งกองหลัง (เซ็นเตอร์แบ็ก) ปัจจุบันเล่นให้กับสโมสรฟุตบอลอูเด ลัสปัลมัส ในลาลิกาสเปน ส่วนในด้านทีมชาติเล่นให้กับ ฟุตบอลทีมชาติปารากวัย ตั้งแต่ปี ค.ศ. 2008
อะตอมไฮโดรเจน

อะตอมไฮโดรเจน  คืออะตอมของไฮโดรเจนซึ่งเป็นธาตุเคมีชนิดหนึ่ง อะตอมที่มีค่าประจุไฟฟ้าเป็นกลางประกอบด้วยโปรตอนที่มีประจุบวกหนึ่งตัว และอิเล็กตรอนที่มีประจุลบหนึ่งตัวโคจรอยู่โดยรอบนิวเคลียสด้วยแรงคูลอมบ์ อะตอมไฮโดรเจนเป็นส่วนประกอบทางเคมีประมาณ 75% ของมวลพื้นฐานทั้งหมดของเอกภพนี้ (มวลเอกภพส่วนใหญ่ไม่ได้อยู่ในรูปแบบธาตุเคมี หรือแบริออน แต่ส่วนใหญ่อยู่ในรูปของสสารมืดและพลังงานมืด)
สตีฟ บรูซ

สตีเฟน โรเจอร์ บรูซ (เกิด 31 ธันวาคม ค.ศ. 1960) เป็นผู้จัดการทีมฟุตบอลอาชีพชาวอังกฤษและอดีตผู้เล่นที่เล่นในตำแหน่งเซ็นเตอร์แบ็ค ล่าสุดเขาคุมทีมเวสต์บรอมมิชอัลเบียน
เขาเกิดที่คอร์บริดจ์ นอร์ธัมเบอร์แลนด์ เป็นนักฟุตบอลชายวัยเรียนที่มีแนวโน้มดี แต่ถูกสโมสรฟุตบอลอาชีพหลายแห่งปฏิเสธ เขากำลังจะเลิกเล่นฟุตบอลแต่ได้รับข้อเสนอให้ทดสอบฝีเท้ากับจิลลิงงัม และได้รับสัญญาอาชีพ บรูซลงเล่นให้สโมสรมากกว่า 200 นัดก่อนจะย้ายไปนอริชซิตีในปี ค.ศ. 1984 คว้าแชมป์ลีกคัพในปี ค.ศ. 1985 ในปี ค.ศ. 1987 เขาย้ายไปแมนเชสเตอร์ยูไนเต็ด ซึ่งเขาประสบความสำเร็จอย่างยิ่งใหญ่ ได้แชมป์พรีเมียร์ลีก 3 สมัย เอฟเอคัพ 3 สมัย ลีกคัพ 1 สมัย และยูโรเปียนคัพวินเนอร์สคัพ 1 สมัย เขายังกลายเป็นผู้เล่นอังกฤษคนแรกของศตวรรษที่ 20 ที่ได้เป็นกัปตันทีมและคว้าดับเบิลแชมป์ แม้จะประสบความสำเร็จในสนาม แต่เขาก็ไม่เคยเล่นให้กับทีมชาติอังกฤษ นักวิจารณ์ฟุตบอลร่วมสมัยอธิบายว่าเขาเป็นหนึ่งในผู้เล่นอังกฤษที่ดีที่สุดในยุคทศวรรษที่ 1980 และ 1990 ที่ไม่เคยเล่นให้ประเทศของเขาในระดับชาติเลย
นักฟุตบอลอาชีพ.
บรูซได้เล่นให้กับกิลลิงแฮม เป็นสโมสรฟุตบอลสโมสรแรกในชีวิตของเขา ซึ่งบรู๊ซเล่นในตำแหน่งกองหลัง ด้วยความที่เขาเป็นคนรูปร่างใหญ่และมีพละกำลังกับความเร็วสูงของกองหลังในสโมสรทั้งหมด เขาสามารถช่วยสกัดบอลและช่วยโหม่งทำประตูให้ทีมหลายครั้ง และในปี ค.ศ. 1984 บรูซได้ถูกซื้อตัวไปเล่นกับนอริชซิตี และในสามปีที่เขาได้อยู่กับนอริชซิตี เขาได้พัฒนาการเล่นได้อย่างยอดเยี่ยมจึงเป็นความสนใจของแมนเชสเตอร์ยูไนเต็ด สโมสรฟุตบอลระดับแนวหน้าจากเมืองแมนเชสเตอร์ ได้ซื้อตัวเขาไปในราคา 4 ล้านปอนด์ โดยอเล็กซ์ เฟอร์กูสัน ผู้จัดการสโมสร ได้ชื่นชมการเล่นของเขามากและ ได้พัฒนากับฝึกสให้บรูซเล่นในตำแหน่งเซ็นเตอร์แบ็ก เพื่อใช้ในยามจำเป็น โดยได้เล่นให้แมนแชสเตอร์ยูไนเต็ดทั้งหมด 309 นัด ทำประตูได้ 36 ประตู แล้วหลังจากนั้น บรูซก็ได้ย้ายไปเล่นให้กับเบอร์มิงแฮมซิตี และเลิกเล่นฟุตบอลกับเชฟฟิลด์ยูไนเต็ด ในปี ค.ศ. 1999 ด้วยวัย 39 ปี 
ผู้จัดการทีม.
หลังจากเลิกเล่นฟุตบอลในฤดูกาล 1998–99 กับ เชฟฟิลด์ยูไนเต็ด บรูซก็ได้ตัดสินใจมาสู่อาชีพผู้จัดการทีมต่อโดยได้เป็ผนู้จัดการของเชฟฟิลด์ยูไนเต็ด ต่อในฤดูกาล 1998-99 ซึ่งบรู๊ซได้นำพาเชฟฟิลด์ยูไนเต็ดจบอันดับที่ 8 ในฟุตบอลลีกดิวิชั่น 1 และนำทีมไปสู่รอบที่ 5 ของเอฟเอคัพ แล้วเขาก็ได้ถูกไล่ออกไป และหลังจากนั้นเขาก็ได้ย้ายไปคุมทีมในลีกอังกฤษอีกมากมาย อาทิ ฮันเดอร์สฟิลด์ทาวน์, วีแกนแอธเลติก, คริสตัล พาเลซ, เบอร์มิงแฮมซิตี, ซันเดอร์แลนด์ รวมถึง ฮัลล์ซิตี ในปี ค.ศ. 2012 โดยเฉพาะกับฮัลล์ซิตี บรูซมีสถิติที่ดีเยี่ยม สามารถพาสโมสรเข้าชิงเอฟเอคัพได้ในฤดูกาล 2014 แม้จะเป็นฝ่ายแพ้อาร์เซนอลไปก็ตาม แต่ก็เป็นฝ่ายยิงนำไปก่อนถึง 2–0 อีกทั้งในฤดูกาล 2016–17 ก็นำพาฮัลล์ซิตีกลับมาขึ้นสู่พรีเมียร์ลีกอีกครั้ง แต่ก่อนเปิดฤดูกาลเพียง 3 สัปดาห์ บรูซได้ประกาศลาออกจากตำแหน่ง เนื่องจากผิดหวังผู้บริหารสโมสรที่ไม่มีงบประมาณให้ซื้อตัวผู้เล่นรายใหม่
เจ้าสาวของผมเป็นพระเจ้าแสนสวย

เจ้าสาวของผมเป็นพระเจ้าแสนสวย (; โรมาจิ: "GAN☆KON") (เป็นการ์ตูนญี่ปุ่นแนวคอมเมดี้,โรแมนติค,ตลก,แฟนตาซี,ต่อสู้ แต่งเรื่องและวาดภาพโดย เคนจิ สุงาวาระ เป็นเรื่องราวเกี่ยวกับเด็กหนุ่มที่ไปขอพรกับศาลเจ้าว่า ขอเจ้าสาวที่แสนน่ารัก แต่เทพธิดาประจำศาลเจ้ากลับฟังผิดเป็น ขอให้เธอมาเป็นเจ้าสาวที่แสนน่ารัก ทำให้ทั้งคู่ลงเอยที่ทำพันธสัญญาการขอพรซึ่งกันและกัน และเทพธิดาต้องมาเป็นคู่แต่งงานเด็กหนุ่ม พร้อมกันนั้น ทั้งคู่ยังต้องเผชิญหน้ากับเหล่าเทพอื่นๆ เพื่อต่อสู่แย่งชิงอาณาเขตตามพันธสัญญาที่มี ปัจจุบันตีพิมพ์ออกมาแล้ว 2 เล่ม
เนื้อเรื่องย่อ.
ระหว่างทางกลับบ้าน "ทากาโมริ ชินตะ" เด็กหนุ่มผู้ที่อยากจะมีแฟนเป็นตัวเป็นตนจับจิต แต่พอบอกรักใครก็ได้กินแต่แห้วไม่เป็นท่า ได้พบกับศาลเจ้าเล็กๆ ที่มีชื่อว่า "ศาลเจ้าแห่งการสมรส" จึงได้ลองขอพรดูว่า ขอให้เขาได้มีแฟนกับเขาบ้างเสียที่เถอะ เทพธิดา "อิซานะ" ผู้เป็นผู้ดูแลศาลเจ้าแห่งนี้ ได้รับรู้ถึงความปรารถนาอันแรงกล้า จึงได้ยื่นข้อเสนอมาว่า เพื่อให้ความปรารถนานั้นเป็นจริง จำเป็นต้องทำพันธสัญญา เพื่อ "การต่อสู้แย่งชิงอาณาเขตของเทพ" และแนะนำให้ชินตะขอสิ้งที่ต้องการมากที่สุด เพื่อให้พันธสัญญามีพลังมาก ชินตะจึงได้เปลี่ยนความปรารถนาเป็น "ขอเจ้าสาวที่แสนน่ารัก" แต่อิซานะฟังผิดเป็น "ขอให้เธอมาเป็นเจ้าสาวที่แสนน่ารัก" ทำให้อิซานะแปลงตัวเป็นร่างสาวน้อย และมาอาศัยอยู่กับชินตะเพื่อตอบสนองความปรารถนานั้นๆ เธอได้อธิบายเพิ่มเติมว่า ตามพันธสัญญา ชินตะจำเป็นต้องสู้กับทวยเทพอื่นๆ เพื่อแย่งชิงอาณาเขต โดยใช้พลังจากคำของเขา ซึ่งเมื่อออกมาเป็นอาวุธ จะกลายเป็น "ด้ายแดงแห่งรัก" แล้วจะเอาด้ายแดงมาสู้กันได้อย่างไรล่ะเนี่ย
 ทากาโมริ ชินตะ (; โรมาจิ: "Tagamori Shinta")
 "เทพคู่สัญญา:" อิซานะ
 "พลังขอพร:" ด้ายแดงแห่งรัก
ตัวละครหลัก.
ตัวเอกชายของเรื่อง เด็กหนุ่มผู้ที่อยากจะมีแฟน และคอยหาแฟนตลอดเวลา แต่โดนบอกเลิกต่อเนื่องจนมีสถิติโดนบอกเลิก 20 กว่าคน บังเอิญพบกับศาลเจ้าแห่งการสมรส และได้ขอพรเรื่องเจ้าสาวที่แสนน่ารัก และได้อิซานะเป็นคู่แต่งงาน และต้องยินยอมต่อเข้าร่วมการต่อสู้เพื่อแย่งชิงอาณาเขต
 อิซานะ (; โรมาจิ: "Isana")
 "มนุษย์คู่สัญญา:" ทากาโมริ ชินตะ
 "อาณาเขตในครอบครอง:" 5
ตัวเอกหญิงของเรื่อง เทพเจ้าแห่งการสมรส รับรู้ถึงความปรารถนาอันแรงกล้าของชินตะ จึงยื่นขอเสนอพิเศษที่จะทำให้ความปรารถนาเป็นจริงอย่างแน่นอน โดยการทำพันธสัญญา และเข้าร่วมการต่อสู้เพื่อแย่งชิงอาณาเขต โดยเธอทำให้ความปรารถนาของชินตะเป็นจริงโดยการยอมเป็นเจ้าสาวให้กับชินตะ
รายการอ้างอิง.
<templatestyles src="Reflist/styles.css" />
นิเวศน์ นันทจิต

ศาสตราจารย์คลินิก นายแพทย์ นิเวศน์ นันทจิต อธิการบดีมหาวิทยาลัยเชียงใหม่กรรมการ สถาบันวิจัยดาราศาสตร์แห่งชาติ (องค์การมหาชน) อดีตคณบดีคณะแพทยศาสตร์ มหาวิทยาลัยเชียงใหม่ และประธานมูลนิธิโรงพยาบาลมหาราชนครเชียงใหม่ (สวนดอก) และได้รับคัดเลือกเป็นนักศึกษาเก่าดีเด่นสาขาบริหารองค์กรการศึกษาจากทางมหาวิทยาลัย ศ.คลินิก นพ.นิเวศน์ นันทจิตได้มีการผลักดันให้เชียงใหม่เป็นศูนย์กลางทางการแพทย์ (Medical Hub) โดยความร่วมมือกับทางไอบีเอ็มตั้งแต่ปี 2553
ภายหลังการรัฐประหารในประเทศไทย พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติรองประธานกรรมการในคณะกรรมการบริหารกลุ่มมิตรภาพสมาชิกรัฐสภาไทย – เมียนมาร์ ตั้งแต่วันที่ 4 ธันวาคม พ.ศ. 2557 กรรมการมูลนิธิขาเทียม ใน สมเด็จพระศรีนครินทราบรมราชชนนี และประธานคณะกรรมการอำนวยการ ศูนย์นวัตกรรมเทคโนโลยีหลังการเก็บเกี่ยว 
ผลงาน.
ในช่วงการดำรงตำแหน่ง คณบดีคณะแพทยศาสตร์ มหาวิทยาลัยเชียงใหม่บริหารงานในช่วงปี พ.ศ. 2549-2555 ที่ผ่านมา ได้ประสานความร่วมมือภายในและภายนอกองค์กรอย่างกว้างขวาง สร้างความสามัคคีในหมู่คณะ และได้รับความร่วมมือจากบุคลากรภายในและภายนอกคณะเป็นอย่างดียิ่ง ทำให้องค์กรพัฒนาอย่างรวดเร็วในทุกด้าน ดังนี้
เลเวอร์คูเซิน

เลเวอร์คูเซิน ([ˈleːvɐˌkuːzn̩]) เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี บนฝั่งตะวันออกของแม่น้ำไรน์ เมืองติดกับโคโลญทางทิศใต้ และติดกับเมืองหลวงของรัฐ เมืองดึสเซลดอร์ฟ ทางทิศเหนือ มีประชากรราว 161,000 คน เป็นที่ตั้งของบริษัทยา ไบเออร์ และมีสโมสรฟุตบอลไบเออร์ 04 เลเวอร์คูเซิน
เทยเที่ยวไทย

เทยเที่ยวไทย เป็นรายการท่องเที่ยวในรูปแบบไลฟ์สไตล์ของหญิงข้ามเพศ
ดำเนินรายการโดย กอล์ฟ-กิตติพัทธ์ ชลารักษ์ ก๊อตจิ-ทัชชกร บุญลัภยานันท์ และ เจนนี่ ปาหนัน ออกอากาศครั้งแรกเมื่อวันที่ 8 ตุลาคม พ.ศ. 2554 ผ่านช่องทางแบงแชนแนล
โปรเจกต์พิเศษของรายการ.
Wannabe Contest 2018 (พ.ศ. 2561).
เป็นโปรเจกต์ประกวดออกแบบเสื้อผ้าที่เปิดโอกาสให้ผู้ชมส่งผลงานการออกแบบเสื้อผ้าเพื่อนำมาใช้ในช่วง Wanna Be On Top ของรายการ โดยแบ่งการแข่งขันออกเป็น 4 รอบ ได้แก่
เทยแก่แหมทำดี (พ.ศ. 2562).
เป็นโปรเจกต์ฉลองครบรอบ 8 ปีของรายการ โดยการเชิญ 6 กะเทยผู้ทรงอิทธิพลในวงการมาร่วมกันทำโครงการเพื่อมอบสิ่งดีๆให้แก่สังคม ประกอบด้วย
การแสร้งป่วย

การแสร้งป่วย  เป็นคำที่ใช้ในวงการแพทย์ สำหรับอาการของมนุษย์ที่ไม่ต้องการกระทำสิ่งใด ๆ เช่น ไม่ต้องการไปพบใครบางคน หรือ ไม่ไปสถานที่ใดที่หนึ่ง ซึ่งหากไม่มีข้ออ้างนั้น อาจจะต้องไปร่วมกิจกรรมที่ไม่อยากทำนั้นด้วย การแสร้งป่วยส่วนมากพบบ่อยในเด็ก ๆ ซึ่งเด็กหลาย ๆ คน ก็มีการปฏิเสธหรือกลัวโรงเรียน ทำให้ต้องมีการวางแผนตบตา โดยใช้วิธีการการแสร้งป่วยในการหลอกลวง
ภาษาไทยมีคำที่มีความหมายเดียวกับการแสร้งป่วยว่า ป่วยการเมือง ซึ่งไม่จำเป็นที่จะต้องเกี่ยวข้องกับการเมืองเสมอไป แต่เป็นการเอาความเข้าใจเกี่ยวกับการเมืองมาผสมผสาน เพื่อให้เข้าใจว่าอาการป่วยนั้น ไม่เป็นข้อเท็จจริง ซึ่งสะท้อนภาพลักษณ์ของการเมือง ในมุมมองของสาธารณชนคนไทยว่าเป็นเรื่องของการหลอกลวง หรือการแก้ตัว
มะพูด

มะพูด (ชื่อวิทยาศาสตร์: "Garcinia dulcis") เป็นไม้ท้องถิ่นในอินโดนีเซียและหมู่เกาะอันดามัน ภาษาอินโดนีเซียเรียกมุนดู ภาษาเขมรเรียกประโฮด ภาคอีสานเรียกมะหูด เป็นไม้ยืนต้นเกิดในป่าดงดิบแล้งและป่าโปร่ง ต้นมีรอยบาดแผลมีน้ำยางสีขาวไหลออกมาแล้วเปลี่ยนเป็นสีเหลือง ใบหนาเป็นมัน ดอกสีเหลืองอมเขียว ผลดิบสีเขียว ผลแก่สีเหลือง เนื้อสีเหลือง รสอมเปรี้ยวอมหวาน 
ผลมะพูดกินเป็นผลไม้มีรสเปรี้ยว หรือใช้ทำน้ำผลไม้ ทำแยม ทางยา ใช้น้ำคั้นจากผลแก้เลือดออกตามไรฟัน ขับเสมหะ รากต้มน้ำดื่มแก้ไข้ ถอนพิษ เปลือกนำไปต้ม กรองเอาแต่น้ำ ใช้ล้างแผล ในชวาและสิงคโปร์ใช้เมล็ดตำละเอียดรักษาอาการบวม ใช้ย้อมสีเสื่อ
วอลเลย์บอลเวิลด์กรังด์ปรีซ์ 2010

วอลเลย์บอลเวิลด์กรังด์ปรีซ์ 2010 เป็นการแข่งขันวอลเลย์บอลหญิงจำนวน 12 ทีม เริ่มทำการแข่งขันตั้งแต่วันที่ 6-29 สิงหาคม 2553 โดยรอบสุดท้ายจะจัดขึ้นที่ ศูนย์กีฬาในร่มหนิงป่อ เบ่ยหลุน, สาธารณรัฐประชาชนจีน
ประเทศที่เข้าร่วมแข่งขัน.
ทีมที่สามารถเข้ามาแข่งขันเวิลด์กรังปรีซ์ ต้องผ่านโควตาของแต่ละทวีป ดังนี้
รอบคัดเลือก.
อันดับ.
ประเทศจีน (เจ้าภาพ) และ 5 ทีมแรกในรอบคัดเลือกจะผ่านเข้าแข่งขันในรอบสุดท้าย
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
อนุสรณ์ ติปยานนท์

อนุสรณ์ ติปยานนท์ เป็นนักเขียน นักแปล โดยเขามีผลงานรวมเรื่องสั้นเข้ารอบสุดท้ายรางวัลซีไรท์ถึง 2 สมัย ได้แก่ รวมเรื่องสั้น เคหวัตถุ (พ.ศ. 2551) และนิมิตต์วิกาล (พ.ศ. 2554)
การศึกษา.
อนุสรณ์เคยเข้าศึกษาที่คณะสถาปัตยกรรมศาสตร์ มหาวิทยาลัยศิลปากร เมื่อปี พ.ศ. 2526 พร้อมกับที่เข้าเรียนคณะพาณิชยศาสตร์และการบัญชี มหาวิทยาลัยธรรมศาสตร์ไปด้วย และในที่สุด ก็ตัดสินใจที่จะไม่ศึกษาต่อมหาวิทยาลัยศิลปากร แต่ยังศึกษาต่อที่มหาวิทยาลัยธรรมศาสตร์ต่อจนจบการศึกษาระดับปริญญาตรีจากคณะพาณิชยศาสตร์และการบัญชี มหาวิทยาลัยธรรมศาสตร์
ผลงาน.
เมืองเย็น เป็นผลงานเขียนเล่มแรกของเขา ส่วนผลงานซึ่งสร้างชื่อให้กับเขาส่วนใหญ่เป็นงานเขียนรวมเรื่องสั้นทั้งสิ้น
เขาได้ให้สัมภาษณ์กับสื่อหลายฉบับว่า เริ่มต้นจับปากกาด้วยการเป็นนักแปล แต่แล้ววันหนึ่ง เมื่อเพื่อนสนิทของเขาจากไปในเหตุการณ์ 11 กันยายน อนุสรณ์ก็ผันความสนใจที่อยากเขียนหนังสือเล่มเล็กๆ สักเล่มหนึ่งเพื่อรำลึกและอุทิศถึงเพื่อน แต่พอเขียนจริงมันกลับเพิ่มจำนวนยาวขึ้น
สมญานาม หรือคำจำกัดความที่นักอ่านในประเทศนี้มักมีต่อเขา คือ “มูราคามิเมืองไทย” นั้นเกิดขึ้นมาจากบทสัมภาษณ์ในนิตยสาร GM ฉบับที่ 364 พฤศจิกายน พ.ศ. 2551
ผลงานของอนุสรณ์มีทั้งหมด ดังนี้
แอเรอ

แอเรอ  เป็นเกาะของประเทศเดนมาร์ก ตั้งอยู่ในทะเลบอลติก เมื่อวันที่ 1 มกราคม ค.ศ. 2006 ได้รวมกับเทศบาลเมืองแอเรอ เกาะมีประชากร 6,669 คน มีพื้นที่ 88 ตร.กม. (เทศบาลมีพื้นที่ 91 ตร.กม.) ชายหาดมีความยาว 167 เมตร
สโมสรฟุตบอลไลออนซิตีเซเลอส์

สโมสรฟุตบอลไลออนซิตีเซเลอส์ เป็นสโมสรฟุตบอลอาชีพ แข่งขันในเอส.ลีก ประเทศสิงคโปร์ ก่อตั้งเมื่อปี พ.ศ. 2538 ภายใต้ชื่อเดิมคือ สโมสรฟุตบอลตำรวจ มีฉายาคือ เดอะโปรเท็คเตอรส์ (Protectors) ปัจจุบันใช้สนามบิชานสเตเดียมเป็นสนามแข่งขันเหย้า
ผลงาน.
ภายในประเทศ.
ลีก
ฟุตบอลถ้วย
2004: รอบรองชนะเลิศ
2005: รอบก่อนรองชนะเลิศ
2006: รอบแบ่งกลุ่ม
2008: รอบก่อนรองชนะเลิศ
2009: รอบ 16 ทีม
2012: รอบ 16 ทีม
2014: รอบแบ่งกลุ่ม
2017: รอบชิงชนะเลิศโซน
2018: รอบชิงชนะเลิศระหว่างโซน
2019: รอบแบ่งกลุ่ม
2024–25: รองชนะเลิศ
ผีตาโขน

ผีตาโขน เป็นเทศกาลที่จัดขึ้นในอำเภอด่านซ้าย จังหวัดเลย ซึ่งตั้งอยู่ทางภาคอีสาน ของประเทศไทย เป็นเทศกาลที่เกิดขึ้นในเดือน 7 ซึ่งมักจัดมากกว่าสามวันในบางช่วงระหว่างเดือนมีนาคม และกรกฎาคม โดยจัดขึ้นในวันที่ได้รับเลือกให้จัดขึ้นในแต่ละปีโดยคนทรงประจำเมือง ซึ่งงานบุญประเพณีพื้นบ้านนี้มีชื่อเรียกว่า "บุญหลวง" โดยแบ่งออกเป็นเทศกาล ผีตาโขน, ประเพณีบุญบั้งไฟ และงานบุญหลวง (หรือ บุญผะเหวด)
ผีตาโขน นั้น เดิมมีชื่อเรียกว่า "ผีตามคน" เป็นเทศกาลที่ได้รับอิทธิพลมาจากมหาเวสสันดรชาดก ชาดกในทางพระพุทธศาสนา ที่ว่าถึงพระเวสสันดร และพระนางมัทรี จะเดินทางออกจากป่ากลับสู่เมืองหลวง บรรดาสัตว์ป่ารวมถึงภูติผีที่อาศัยอยู่ในป่านั้น ได้ออกมาส่งเสด็จด้วยอาลัย
ซึ่งวันแรกจะเป็นเทศกาลผีตาโขน ซึ่งเรียกวันนี้ว่า "วันรวม" (วันโฮม) โดยจะมีพิธีเบิก "พระอุปคุตต์" ในบริเวณระหว่างลำน้ำหมันกับลำน้ำศอก ส่วนวันที่สองของเทศกาลดังกล่าวจะมีพิธีจุดบั้งไฟบูชา พร้อมด้วยเครื่องแต่งกายที่หลากหลาย รวมถึงการแข่งขันเต้นรำตลอดจนขบวนพาเหรด ส่วนในวันที่สามและวันสุดท้ายจะมีการให้ชาวบ้านฟังเทศน์ 
และประเพณียังคงมีความเชื่อกันว่า สำหรับคนที่เล่นหรือมีการแต่งตัวเป็นผีตาโขนใหญ่ ต้องถอดเครื่องแต่งกายผีตาโขนใหญ่ออกให้หมดและนำไปทิ้งในแม่น้ำหมัน ห้ามนำเข้าบ้าน เป็นการทิ้งความทุกข์ยากและสิ่งเลวร้ายไป และรอจนถึงปีหน้าจึงค่อยทำเล่นกันใหม่
นอกจากนี้ ผีตาโขนยังได้รับการนำมาใช้เป็นสัญลักษณ์ และฉายาประจำสโมสรฟุตบอลเลย ซิตี้
อางาโนะ

อางาโนะ  เป็นนครที่ตั้งอยู่ทางตะวันออกเฉียงเหนือของจังหวัดนีงาตะ ประเทศญี่ปุ่น มีขนาดพื้นที่ทั้งสิ้น 192.74 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 39,378 คน
ประชากร.
จากข้อมูลการสำรวจสำมะโนประชากรของญี่ปุ่น จำนวนประชากรของอางาโนะค่อนข้างคงที่ตลอดช่วงปลายคริสต์ศตวรรษที่ 20 แต่ได้ลดลงในคริสต์ศตวรรษที่ 21